hotchpotch/miracl-hf-unified huggingface dataset:
చెమ్మొఝి ఎక్స్‌ప్రెస్
చెమ్మొఝి ఎక్స్‌ప్రెస్ (రైలు నం. 16615/16616) కోయంబత్తూర్ నగరం జంక్షన్ మరియు మన్నార్‌గుడికి మధ్య. నడుస్తున్నది మరియు భారతీయ రైల్వేలు నిర్వహిస్తున్న ఒక సూపర్‌ఫాస్ట్ రోజువారీ రైలు. 2010 సం.లో కోయంబత్తూర్‌ నగరంలో వరల్డ్ క్లాసికల్ తమిళ్ కాన్ఫరెన్స్ 2010, చెమ్మొఝి మనాడు జరిగింది. ఆ తదుపరి ఈ రైలుకు చెమ్మొఝి ఎక్స్‌ప్రెస్‌గా పేరు పెట్టారు. ఈ రైలు మొత్తం 6 ఇంటర్మీడియట్ స్టేషన్లుతో, తిరుపూర్, ఈరోడ్, కరూర్, తిరుచిరాపల్లి మరియు తంజావూర్ గుండా వెళుతుంది. ఈ రైలు (16616 సంఖ్యతో) కోయంబత్తూర్ నగరం జంక్షన్ వద్ద నుండి 00:15 గంటలకు బయలుదేరి మరియు 335 కిలోమీటర్లు (208 మైళ్ళు) యొక్క మొత్తం దూరాన్ని పూర్తి చేసి అదే రోజున 07:55 గంటలకు మన్నార్‌గుడికి వద్దకు చేరుతుంది. అదేవిధంగా తిరుగు ప్రయాణంలో కోసం, (16615 సంఖ్యతో) రైలు 20:10 గంటలకు వద్ద మన్నార్‌గుడికి నుండి బయలుదేరి మరియు ప్రయాణం ప్రారంభంలో నుండి మరుసటి రోజు ఉదయం 05:00 గంటలకు కోయంబత్తూర్ నగరం వద్దకు చేరుకుంటుంది.
కోయంబత్తూరు - నాగర్‌కోయిల్ ఎక్స్‌ప్రెస్
కోయంబత్తూరు - నాగర్‌కోయిల్ ఎక్స్‌ప్రెస్ (రైలు నం. 16609/16610) తమిళనాడులో కోయంబత్తూరు నగరం జంక్షన్ మరియు నాగర్‌కోయిల్ మధ్య భారతీయ రైల్వేలు నిర్వహిస్తున్న ఒక డైలీ ఎక్స్‌ప్రెస్ రైలు. ఈ రైలు 1 ఫిబ్రవరి 2008 సం.న దాని పరుగు ప్రారంభం చేసింది.
ఈ రైలు రోజువారీ 533 కిలోమీటర్లు (331 మైళ్ళు) యొక్క మొత్తం దూరం పరుగులు పెడుతూ సుమారుగా 11 గంటల్లో పూర్తి చేస్తుంది.
ఈ రైలు కరూర్, దిండిగల్ మధురై వంచి మణియచ్చి, తిరునల్వేలి, ఈరోడ్ సహా 12 మధ్యంతర స్టేషనుల ద్వారా వెళుతుంది.
కోయంబత్తూరు - నాగర్‌కోయిల్ ఎక్స్‌ప్రెస్ రైలుకు రేక్ భాగస్వామ్యం అమరికను కలిగి లేదు. రైలు డబ్ల్యుడిఎమ్-3డి ద్వారా ఈరోడ్ రైల్వే స్టేషను నుండి లాగబడుతుంది. ఈ రైలుకు 9 స్లీపర్, 1 ఎసి మరియు 5 రిజర్వేషను లేని కోచ్‌లు కలిగి ఉంది.
పిఎస్‌ఎల్‌వి-C2 ఉపగ్రహ వాహకనౌక
పిఎస్ఎల్‌వి-C2 ఉపగ్రహ వాహకనౌక ను భారతీయ అంతరిక్ష పరిశోధన సంస్థ(ఇస్రో)నిర్మించి ,ప్రయోగించినది.ఈ వాహకనౌక పిఎస్ఎల్‌వి శ్రేణికి చెందిన రెండవ ఆపరేసనల్ ప్రయోగం.ఈ ఉపగ్రహ వాహకం ద్వారా ఒకేసమయంలో మూడు ఉపగ్రహాలను/అంతరిక్షనౌకలను అంతరిక్షము లో సుర్యానువర్త ధ్రువకక్ష్యలో ప్రవేశపెట్టారు. కక్ష్యలొ ప్రవేశపెట్టిన మూడుఉపగ్రహాలలో భారతదేశానికి చెందిన ఇండియన్ రిమోట్ సెన్సింగ్ శాటిలైట్ ఓసెన్‌శాట్ /(IRS-P4)ప్రధాన మొదటి ఉపగ్రహం కాగా,కొరియాకు చెందిన కిట్‌శాట్-3(KITSAT-3), మరియు జర్మనీ కి చెందిన DLR-TUBSAT అనునవి మిగిలిన రెండు ఉపగ్రహాలు.
ఇందులో ఓసెన్‌శాట్ ఉపగ్రహం బరువు 1050 కిలోలు.కొరియాకు చెందిన కిట్‌శాట్-3(KITSAT-3) బరువు 107 కిలోలు, జర్మనికి చెందిన డిఎల్ఆర్-టుబ్‌శాట్ బరువు 45 కిలోలు.
ఉపగ్రహ వాహకనౌక యొక్క పైభాగాన పరికారాలపెట్టె(equipment bay)పైభాగాన ఓసెన్‌శాట్ ను అమర్చగా, మిగిలిన రెండు ఉపగ్రహాలను పరికారాలపెట్టె(equipment bay) మీద ఒకదానికి ఒకటి వ్యతిరేఖం దిశలో ఎదురుగా గా అమర్చారు.కక్ష్యలొ మొదట ఓసెన్‌శాట్ /(IRS-P4) ఉపగ్రహం ప్రవేశపెట్టబడినది.తరువాత కిట్‌శాట్-3, దాని తరువాత డిఎల్ఆర్-టుబ్‌శాట్ ఉపగ్రహాలు కక్ష్యలొ ప్రవేశించాయి. ఉపగ్రహ వాహకనౌక ,ఉపగ్రహాలను 727 కిలోమీటర్ల ఎత్తులో సుర్యానువర్త ధ్రువకక్ష్యలో ప్రవేశపెట్టినది.
ఉపగ్రహ వాహకనౌక పొడవు44.4మీటర్లు. ప్రయోగసమయంలో వాహకం యొక్క మొత్తం బరువు 294 టన్నులు.ఉపగ్రహ వాహకం మొత్తం నాలుగు చోదకదశలను కలిగిఉన్నది.మొదటి మరియు మూడవ దశలో ఘనచోదకాన్ని ఉపయోగించగా, రెండవ మరియు నాల్గవ చోదకదశలలో ద్రవచోదక ఇంధనాన్ని ఉపయోగించారు.మొదటి దశచోదక మోటారుకు అదనంగా ఆరుస్ట్రాపాన్ బూస్టరు మోటరులను అమర్చారు. ఈ స్ట్రాపాన్ మోటరులలో కూడా మొదటి చోదకదశలో ఉపయోగించిన ఘనఇంధనాన్నే ఉపయోగించారు.
పిఎస్ఎల్‌వి –C2 ఉపగ్రహ వాహకనౌకను ఆంధ్రప్రదేశ్రాష్టంలోని నెల్లూరు జిల్లా లోనిశ్రీహరికోటలోని సతీష్ ధావన్ అంతరిక్షప్రయోగ వేదికనుండి మే నెల 26 తేది,1999 న ప్రయోగించారు.మొదటి పిఎస్ఎల్‌వి ఉపగ్రహ వాహకనౌకను సెప్టెంబరు 29,1997 లో ప్రయోగించారు. ఈ ఉపగ్రహ వాహకనౌక ద్వారా IRS-1D ఉపగ్రహాన్ని అంతరిక్షకక్ష్యలో ప్రవేశపెట్టారు.
కోయంబత్తూరు - టుటికోరిన్ లింక్ ఎక్స్‌ప్రెస్
కోయంబత్తూర్ - టుటికోరిన్ లింక్ ఎక్స్‌ప్రెస్ (రైలు నం. 16611/16612) తమిళనాడులో కోయంబత్తూరు నగరం జంక్షన్ మరియు తూతుకూడి మధ్య భారతీయ రైల్వేలు నిర్వహిస్తున్న ఒక డైలీ ఎక్స్‌ప్రెస్ రైలు. ఈ రైలు 2011 సం. జూన్, 11 న దాని పరుగు ప్రారంభం చేసింది.
ఈ రైలు రోజువారీ 466 కిలోమీటర్లు (290 మైళ్ళు) యొక్క మొత్తం దూరం పరుగులు పెడుతూ సుమారుగా 10 గంటల్లో పూర్తి చేస్తుంది.
ఈ రైలు ఈరోడ్, కరూర్, దిండిగల్ మధురై మరియు వంచి మణియచ్చితో సహా 12 మధ్యంతర స్టేషనులుద్వారా వెళుతుంది.
కోయంబత్తూరు - టుటికోరిన్ లింక్ ఎక్స్‌ప్రెస్ రైలుకు రేక్ భాగస్వామ్యం అమరికను కలిగి లేదు. రైలు డబ్ల్యుడిఎమ్-2 ద్వారా ఈరోడ్ రైల్వే స్టేషను నుండి లేదా గోల్డెన్ రాక్ రైల్వే స్టేషను నుండి డబ్ల్యుడిఎమ్-2 ద్వారా లాగబడుతుంది.
కోయంబత్తూరు - జైపూర్ ఎక్స్‌ప్రెస్
కోయంబత్తూరు - జైపూర్ సూపర్‌ఫాస్ట్ ఎక్స్‌ప్రెస్ (రైలు నం. 12969/12970) తమిళనాడు లోని కోయంబత్తూర్ ప్రధాన జంక్షన్ నుండి రాజస్థాన్ లోని జైపూర్ స్టేషనుల మధ్య భారతీయ రైల్వే నిర్వహిస్తున్న ఒక సూపర్ ఫాస్ట్ ఎక్స్‌ప్రెస్ వీక్లీ రైలు.
ఈ రైలు కోయంబత్తూర్ నుండి శుక్రవారాలు మరియు జైపూర్ నుండి మంగళవారాల్లో బయలుదేరి 2,680 కిలోమీటర్లు (1,670 మైళ్ళు) యొక్క మొత్తం దూరం పరుగులు పెడుతూ సుమారుగా 45 గంటల్లో పూర్తి చేస్తుంది.
ఈ రైలు కోటా, ఉజ్జయినీ, భూపాల్, ఇటార్సి, నాగ్‌పూర్, విజయవాడ, చెన్నై సెంట్రల్, కాట్‌పాడి, జోలార్‌పేటై, సేలం మరియు ఈరోడ్ సహా 37 ఇంటర్మీడియట్ స్టేషనుల ద్వారా వెళుతుంది.
కోయంబత్తూర్ - జైపూర్ సూపర్‌ఫాస్ట్ ఎక్స్‌ప్రెస్, 12975/12976 జైపూర్ - మైసూర్ సూపర్‌ఫాస్ట్ ఎక్స్‌ప్రెస్ మరియు 12967/12968 చెన్నై సెంట్రల్ - జైపూర్ సూపర్‌ఫాస్ట్ ఎక్స్‌ప్రెస్ లతో రేక్ భాగస్వామ్యము అమరికను కలిగి ఉంది. రైలు 12 స్లీపర్ కోచ్‌లు, 6 ఎసి కోచ్‌లు, ఒక చిన్నగది (ప్యాంట్రీ) కారు మరియు 4 సాధారణ కోచ్‌లు కలిగి ఉంది. రైలు ఈరోడ్ రైల్వే స్టేషను నుండి డబ్ల్యుఎపి-4 ద్వారా, వడోదర రైల్వే స్టేషను నుండి డబ్ల్యుఎపి-4 ద్వారా మరియు భాగత్ కి కోఠీ రైల్వే స్టేషను నుండి డబ్ల్యుడిపి-4భి ద్వారా లాగబడుతుంది.
కోయంబత్తూరు - రామేశ్వరం ఎక్స్‌ప్రెస్
కోయంబత్తూర్ - రామేశ్వరం ఎక్స్‌ప్రెస్ (రైలు నం. 16617/16618) కోయంబత్తూరు నగరం జంక్షన్ మరియు రామేశ్వరం మధ్య భారతీయ రైల్వేలు నిర్వహిస్తున్న ఒక ఎక్స్‌ప్రెస్ వీక్లీ రైలు. ఈ రైలు 2013 సెప్టెంబరు 17 నాడుసం.న దాని పరుగు ప్రారంభం చేసింది.
రైలు కోయంబత్తూరు నుండి మంగళవారాల్లో రామేశ్వరం నుండి బుధవారాలలో ప్రారంభమవుతుంది మరియు 508 కిలోమీటర్లు (316 మైళ్ళు) యొక్క మొత్తం దూరాన్ని సుమారు 12 గంటల్లో చేరుకుంటుంది..
ఈ రైలు ఈరోడ్ కరూర్, తిరుచిరాపల్లి, కరైక్కుడి మరియు మన్మదురై సహా 14 మాధ్యమిక స్టేషన్ల ద్వారా వెళుతుంది.
కోయంబత్తూరు - రామేశ్వరం ఎక్స్‌ప్రెస్, (రైలు నం. 16613/16614) రాజ్‌కోట్ - కోయంబత్తూరు ఎక్స్‌ప్రెస్తో రేక్ భాగస్వామ్యము అమరికను కలిగి ఉంది. రైలు ఈరోడ్ రైల్వే స్టేషను నుండి భారత లోకోమోటివ్ తరగతికి చెందిన డబ్ల్యుడిఎమ్-3ఎ ద్వారా లాగబడుతుంది
కోయంబత్తూరు - చెన్నై ఎక్స్‌ప్రెస్
కోయంబత్తూర్ - చెన్నై సెంట్రల్ సూపర్‌ఫాస్ట్ ఎక్స్‌ప్రెస్ (రైలు నం. 12681/12682) కోయంబత్తూరు నగరం జంక్షన్ మరియు చెన్నై సెంట్రల్ మధ్య భారతీయ రైల్వేలు నిర్వహిస్తున్న ఒక వీక్లీ ఎక్స్‌ప్రెస్ రైలు.
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ రైల్వే జోన్ పరిధిలోకి వస్తుంది. 
ఈ రైలు కోయంబత్తూర్ నుండి ఆదివారాలు మరియు చెన్నై సెంట్రల్ నుండి శనివారాలలో ప్రారంభమయి 496 కిలోమీటర్లు (308 మైళ్ళు) యొక్క మొత్తం దూరం పరుగులు పెడుతూ సుమారుగా 8 గంటల్లో పూర్తి చేస్తుంది.
ఈ రైలు తిరుప్పూర్, ఈరోడ్, సేలం, కాట్‌పాడి మరియు అరక్కోణం సహా 5 మధ్యంతర స్టేషనుల ద్వారా వెళుతుంది.
కోయంబత్తూర్ - చెన్నై సెంట్రల్ ఎక్స్‌ప్రెస్ (రైలు నం. 12647/12648) కొంగు ఎక్స్‌ప్రెస్తో రేక్ భాగస్వామ్య అమరికను కలిగి ఉంటుంది. రైలు డబ్ల్యుఎపి-4 ఇంజను ద్వారా ఈరోడ్ లేదా రోయపురం స్టేషను నుంచి లాగబడుతుంది. రైలు 12 స్లీపర్, 2 ఎయిర్ కండిషన్డ్ మరియు 5 సాధారణ కోచ్‌లు కలిగి ఉంటుంది.
టీనేజర్
టీనేజర్ లేదా టీన్ అనగా 13 నుంచి 19 సంవత్సరాల మధ్య వయస్సున్న ఒక యువ వ్యక్తి. వీరిని టీనేజర్స్ అని పిలుస్తారు, ఎందుకంటే వీరి వయస్సు సంఖ్య "టీన్" పదంతో ముగుస్తుంది.
మానవుని శరీరంలో శారీరకంగా మానసికంగా అత్యధిక వేగంగా అనేక మార్పులు సంభవించే ఈ కాలాన్ని టీనేజ్ అంటారు. టీనేజ్ అనగా 13 సంవత్సరంల వయస్సు నుంచి 19 సంవత్సరంల వయస్సు మధ్యకాలం. Thirteen (13), fourteen (14), fifteen (15), sixteen (16), seventeen (17), eighteen (18), nineteen (19) ఈ పదాలన్నింటి చివర Teen వస్తుంది. దీనికి Age (వయస్సు) కలిపితే TeenAge అవుతుంది.
శంకరమంచి పార్థసారధి
శంకరమంచి పార్థసారధి కథ, నాటక రచయిత. ఆదివిష్ణు తరువాత అంతటి స్థాయిలో హాస్య నాటకాలు రాసే రచయితలు లేరనుకున్న సమయంలో శంకరమంచి పార్థసారధి రచనలు ప్రారంభించి హాస్యనాటకాలకు కొత్తరూపం ఇచ్చారు.
ఈయన 1946, నవంబర్ 18 న బందరులో జన్మించారు.
విజయవాడ ఆంధ్ర లయోలా కాలేజీలో బియస్సీ పూర్తిచేశారు.
1978 శంకరమంచి మొదటి కథ స్వాతిలో ప్రచురితమయ్యింది. ఇప్పటి వరకూ దాదాపు 200 లకి పైగా కథలు స్వాతి, ఆంధ్రజ్యోతి, ఆంధ్రభూమి, చతుర, ఉదయం వంటి అన్ని వార మాస పత్రికల్లో ప్రచురితమయ్యాయి. ఆంధ్రజ్యోతి, స్వాతి, ఉదయం పత్రికల్లో కథలకు బహుమతులు అందుకున్నారు. శంకరమంచి తన కథల్లో కుటుంబ జీవనంలోని విలువలకు, స్త్రీ సమస్యలకు ప్రాధాన్యమిచ్చారు. అనాది నుండి ఆధునిక కాలం వరకూ స్త్రీ ఎదుర్కొంటున్న వివక్ష, పడుతున్న బాధలు వీరి రచనల్లో చర్చకి వస్తాయి. నేటిప్రపంచం ఇంతటి ప్రగతి సాధించినా మహిళల కష్టాలు తగ్గకపోగా మరింత పెరగడం ఆయన్ని బాధిస్తోంటుంది. స్త్రీ అంటే ఎంతో గౌరవం శంకరమంచికి. ఈ విషయం ఆయన రచనల్లో ప్రతిబింబిస్తూంటుంది.
బిక్కు, దీక్షిత్ వంటి నాటకరంగ మిత్రుల ప్రోత్సాహంతో "చికాగో" అనే హాస్యనాటిక రాసారు. హళ్ళికి హళ్ళిలో పూర్తి వైవిధ్యాన్ని అందించారు శంకరమంచి. ఈ నాటిక అనేక పరిషత్ పోటీలలో గెలుపొందింది. అనేక వేదికలపై విజయవంతంగా ప్రదర్శితమవుతూ వస్తోంది.
పొట్ట చెక్కలయ్యే హాస్యాన్ని వేదికపై అందించిన "దొంగలబండి" అనే రెండు గంటల నాటకం ఒక సంచలనం. ఇది శంకరమంచికి గొప్ప పేరు తెచ్చింది. వీరి "పూజకు వేళాయెరా" నాటికకు ఆంధ్రజ్యోతి పోటీలో ప్రథమ బహుమతి లభించింది. "ప్రసన్నకి ప్రేమతో" కూడా ప్రజాదరణ పొందింది.
ఇప్పటివరకూ 13 నాటికలు 2 నాటకాలు రాసారు శంకరమంచి. వీటిలో అనేక నాటకాలు పోటీల్లో బహుమతులందుకున్నాయి. ఇంతే కాక వీరి నాటకాలకు పనిచేసిన నటులు, దర్శకులకు కూడా అనేక అవార్డులు లభించడం విశేషం.
రేడియో నాటికలకు జాతీయ స్థాయిలో ప్రథమ బహుమతి పొందారు. రాసిన అన్ని నాటికలకు నాటకాలకు ఉత్తమ రచయితగా అన్ని పరిషత్తులలో బహుమతులు పొందారు.
== సినిమా రచన =], ఔను వాళ్లిద్దరు ఇష్టపడ్డారు, దొంగరాముడు అండ్ పార్టీ, ప్రేమించుకున్నాం పెళ్ళికి రండీ, కొంచెం టచ్ లో ఉంటే చెప్తాను వంటి సినిమాలకు కథ మరియు మాటల రచయితగా పనిచేశారు. సినీరంగంలో శంకరమంచి మొత్తం 15 సినిమాలకు పనిచేసారు., ఔను వాళ్ళిద్దరూ ఇష్టపడ్డారు, గోపి గోపికా, గోదావరి, సరదాగా కాసేపు, అప్పుచేసి పప్పుకూడు మొదలైన సినిమాలు శంకరమంచికి విజయవంతమైన సినీ రచయితగా పేరు తెచ్చిపెట్టాయి.
పడాల బాలకోటయ్య
డా. పడాల బాలకోటయ్య (జూలై 1, 1937 - ఆగష్టు 19, 2015) ప్రముఖ రంగస్థల నటులు, దర్శకులు, న్యాయనిర్ణేత మరియు రమ్య కళారంజని (నల్లగొండ) వ్యవస్థాపకులు మరియు వైద్యులు.
ఈయన 1937, జూలై 1 న నెల్లూరు జిల్లా, కోవూరులో జన్మించారు. బాల్యమంతా కోవూరులోనే గడిచింది.
ఒకరోజు కోవూరులో వేస్తున్న నాటకం చూడడానికి వెళ్లిన బాలకోటయ్యకు కథానాయక చెలికత్తెగా అందులో నటించే అవకాశం వచ్చింది. అలా అమ్మాయి వేషంలో తొలిసారిగా రంగస్థలంపై అడుగు పెట్టిన ఈయన ఆ తరువాత నాటకరంగంపై మక్కువ పెంచుకున్నారు.
హీరోయిన్ గా సుశీల నాటకం వేసి ఆకట్టుకున్నారు. గుడిపాటి వెంకట చలం రాసిన త్యాగం నాటకంలో వనకుమారి అనే వేశ్య పాత్ర బాలకోటయ్యకి మంచి పేరు తెచ్చిపెట్టింది. వైకుంఠ భవనంలో సుజాతగా, వరవిక్రయం (నాటకం)లో కమలగా, కళకోసంలో రాధగా, చస్తేనేం నాటికలో సరస్వతిగా, ఆనాడులో రాణీ సంయుక్తగా, నాలుగు రైళ్లో విద్యాధరిగా, రామాంజనేయ యుద్ధంలో శాంతిమతిగా ఇలా ఎన్నో స్త్రీ పాత్రలను పోషించారు.
కేవలం స్త్రీ పాత్రలే పరిమితం కాకుండా పురుష పాత్రలు కూడా చేశారు. మూగజీవులు, రాగరాగిణి, విజయపురి వికాసం, పునర్జన్మ, పల్లెపడుచు, మురారి వంటి నాటకాలను పలు వేదికలపై ప్రదర్శించి మంచి నటుడిగా పేరు తెచ్చుకున్నారు.
అనేక పరిషత్తులకు ప్రాథమిక పరిశీలకులుగా వ్యవహరించారు. గుణనిర్ణేతగా గుర్తింపు పొందారు. 78 ఏళ్ల వయసులో కూడా ఇంటి దగ్గర వైద్య సేవలు అందిస్తూ, నాటక పోటీలు ఎక్కడ జరిగితే అక్కడికి వెళ్లి నాటకాలను చూసేవారు.గుండెపోటు కారణంగా 2015, ఆగష్టు 19 న నల్గొండలో కన్నుమాశారు.
పినాకిని ఎక్స్‌ప్రెస్
పినాకిని ఎక్స్‌ప్రెస్ అనే బండి భారతదేశం లోని ఆంధ్ర ప్రదేశ్ లోని విజయవాడ జంక్షన్ మరియు తమిళనాడు లోని చెన్నై ల మధ్య నడిచే వేగమైన రైలు. ఈ బండి 1991 లో నడపబడింది. పెన్నా నది పేరు మీదగా ఈ బండికి పినాకిని అని పేరు పెట్టినారు. భారతీయ రైల్వే లోని దక్షిణ మధ్య రైల్వే లోని విజయవాడ రైల్వే విభాగం దీనిని నడుపుచున్నది.
ఈ ఎక్స్‌ప్రెస్ రైలు భారతీయ రైల్వేలు లోని దక్షిణ మధ్య రైల్వే జోన్ పరిధిలోకి వస్తుంది.
ఈ రైలు వారానికి ఏడు రోజులు నడుస్తుంది.
విజయవాడ నుండి చెన్నై వెళ్ళేటప్పుడు 12711 గా నడుచును, మరియు తిరుగు ప్రయాణంలో 12712 గా నడుచును.పినాకిని ఎక్స్‌ప్రెస్ సాధారణంగా LGD WAP4 / WAP7 ఇంజనుచే లాగబడుచున్నది. ఈ బండికి సాధారణంగా మొత్తం 24 పెట్టెలు ఉండును దానిలో ఒక పాంట్రీ, 2 శీతలీకరణ పెట్టెలు, 8 రెండవ శ్రేణి సిట్టింగ్ మరియు 11 అరక్షిత పెట్టెలు ఉండును.
భీంపురం (ధరూర్)
భీంపురం తెలంగాణ రాష్ట్రంలోని మహబూబ్ నగర్ జిల్లాలోని ధరూర్ మండలం(మహబూబ్ నగర్)లోని గ్రామం.
గోదావరి రైల్వే స్టేషను
గోదావరి రైల్వే స్టేషను (స్టేషను కోడ్: GVN) రాజమండ్రి ఉప పట్టణ రైల్వే స్టేషను. భారతీయ రైల్వేలు నందలి దక్షిణ మధ్య రైల్వేకు చెందిన విజయవాడ రైల్వే డివిజను ఆధ్వర్యంలో నడుస్తుంది..
గోదావరి రైల్వే స్టేషను దక్షిణ మధ్య రైల్వే జోన్ లో విజయవాడ రైల్వే డివిజను లోని 
1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. -
డి వర్గం స్టేషన్లలో ఇది ఒకటి.
1650
1650 గ్రెగోరియన్‌ కాలెండరు యొక్క మామూలు సంవత్సరము.
నారాయణ తీర్థులు ప్రముఖ కర్ణాటక సంగీత విద్వాంసుడు. (మ.1745)
మాకులవాని పాలెం (గొల్లపాలెం)
"మాకులవాని పాలెం (గొల్లపాలెం)" కృష్ణా జిల్లా మొవ్వ మండలానికి చెందిన గ్రామం
గ్రామములో ఈ పథకాన్ని, నాలుగు సంవత్సరాల క్రితం, పది లక్షల రూపాయల వ్యయంతో ఏర్పాటు చేసారు. అందుకు అవసరమైన ఓవర్‌హెడ్ వాటర్ ట్యాంక్, పంఫౌస్, ఫిల్టర్ బెడ్ కూడా ఏర్పాటుచేసి, అవసరమైన విద్యుత్తు సౌకర్యంతోపాటు త్రాగునీటి కుళాయిలను గూడా ఏర్పాటుచేసారు. కానీ ఈ పథకానికి మూలాధారమైన గ్రామములోని త్రాగునీటి చెరువుకు మరమ్మత్తులు చేయకపోవడంతో ఆ చెరువు నీరు త్రాగుటకు పనికి రాకుండా పోవడం వలన ఈ పథకం 4 సంవత్సరాల నుండి నిరుపయోగంగా ఉంది. [2] 
మొవ్వ మండలం మంత్రిపాలెం పంచాయతీ పరిధిలోని ఈ గ్రామం, కొంత భాగం గూడూరు మండలం తరకటూరు గ్రామ పంచాయతీలోనికి వెళ్ళినది. దీనితో ఇరు పంచాయతీల ప్రతినిధుల నడుమ నలుగుతూ సమస్యల పరిష్కారంలో వివక్షతకు గురి అగుచున్నది. [1]
[1] ఈనాడు అమరావతి; 2015,అక్టోబరు-1; 24వపేజీ.
[2] ఈనాడు అమరావతి/పామర్రు; 2017,మార్చి-28; 2వపేజీ.
నోముల నర్సింహయ్య
నోముల నర్సింహయ్య నల్లగొండ జిల్లా మాజీ శాసన సభ్యుడు.
నకిరేకల్ మండలం పాలెం గ్రామానికి చెందిన నోముల నర్సింహయ్య నకిరేకల్ ఎమ్మెల్యేగా రెండు సార్లు ఉన్నారు. సీపీఎం రాష్ట్ర కమిటీ సభ్యునిగా కొనసాగారు ప్రస్తుతం నివాసం హైదరాబాద్‌ ఉంటున్నారు. గతంలో సీపీఎం శాసనససభపక్షనేతగా పనిచేశారు.
ప్రస్తుతం ఆయనకు తన సొంత జిల్లా అయిన నల్లగొండలో 2014 ఏ నియోజకవర్గం నుండి కూడా టికెట్ లభించక పోవడంతో మనస్తాపం చెంది సీపీఎంకు బై బై చెప్పి సీపీఎం పార్టీకి రాజీనామా చేశారు టీఆర్‌ఎస్ అధినేత కేసీఆర్ పార్టీలోకి ఆహ్వానించారు నోముల నర్సింహయ్య తెలంగాణ రాష్ట్ర సమితి (తెరాస) టి.ఆర్‌.ఎస్‌.లో చేరారు.
2009లో జరిగిన లోక్‌సభ ఎన్నికలలో ఆయన నల్లగొండజిల్లాలోని భువనగిరి లోక్‌సభ నియోజకవర్గం నుంచి పార్లమెంటు సభ్యుడిగా పోటీచేసి పరాజయం పాలయ్యారు.
2014 నాగార్జునసాగర్ శాసనసభ నియోజకవర్గం ప్రత్యర్థి కాంగ్రెస్ అభ్యర్థి జానారెడ్డిపై, తెలంగాణ రాష్ట్ర సమితి అభ్యర్థి నోముల నర్సింహయ్య శాసన సభ్యుడిగా పోటీచేసి పరాజయం పాలయ్యారు.
స్వతహాగా న్యాయవాది అయిన నర్సింహయ్య నల్లకోటు ధరించి కోర్టులో వివిధ కేసుల విచారణ గతంలో చేపట్టి విధులు నిర్వర్తించారు.
1304
1304 గ్రెగోరియన్‌ కాలెండరు యొక్క సాధారణ సంవత్సరము.[[వర్గం:1304|*]]
కొత్తవలస రైల్వే స్టేషను
కొత్తవలస రైల్వే స్టేషను భారతదేశం లోని ఆంధ్ర ప్రదేశ్ రాష్ట్రంలో ఉంది. విజయనగరం జిల్లాలో కొత్తవలస పనిచేస్తుంది. ఇది ఇనుము ధాతువు రేక్స్‌ల (అరల) ద్వారా రవాణా చేసే ఒక ప్రధాన సరుకు రవాణా క్షేత్రంగా ఉంది. ఈ రవాణా ఛత్తీస్‌గఢ్లో రాష్ట్రంలోని కిరండల్ మరియు బైలడిల్లా చుట్టూ గనుల నుండి ప్రయాణిస్తూ విశాఖపట్నం పోర్ట్‌ వరకు ప్రయాణిస్తూ జరుగుతుంది. ఇది దేశంలో 964 వ రద్దీగా ఉండే స్టేషను.
విజయవాడ జంక్షన్ నుండి కటక్ వరకు ఉన్న 1, 288 కిమీ (800 మైళ్ళు) మొత్తం తీరం వెంబడి సాగిన రైలు మార్గములు (రైల్వే ట్రాక్ల) ను 1893 సం. - 1896 సం. మధ్య కాలం సమయంలో, ఈస్ట్ కోస్ట్ స్టేట్ రైల్వే నిర్మించింది మరియు ట్రాఫిక్‌కు కూడా తెరిచింది. 1898-99 సం.లో బెంగాల్ నాగ్‌పూర్ రైల్వే దక్షిణ భారతదేశం రైలు మార్గములు (లైన్ల) కు కలుపబడింది. తదుపరి కాలంలో 79 కిమీ (49 మైళ్ళు) విజయనగరం-పార్వతీపురం రైలు మార్గము 1908-09 సం.లో ప్రారంభించబడింది మరియు సాలూర్ వరకు పొడిగింపును 1913 సం.లో నిర్మించారు.. పార్వతీపురం-రాయ్‌పూర్ రైలు మార్గము 1931 సం.లో పూర్తయింది.
1960 సం.లో, భారతీయ రైల్వేలు మూడు ప్రాజెక్టులు చేపట్టారు:
ఈ మొత్తం మూడు ప్రాజెక్టులు కలిసి ప్రముఖంగా డిబికె ప్రాజెక్ట్ లేదా దండకారణ్య బొలంగిర్ కిరిబురు ప్రాజెక్ట్ (దండకారణ్య ప్రాజెక్టు కింద) గా పిలిచేవారు. కొత్తవలస-కిరండల్ రైలు మార్గము 1966-67 సం.లో ప్రారంభించబడింది.
విశాఖపట్నం - కొత్తవలస - అరకు - కోరాపుట్ - జయపూర్ - జగదల్‌పూర్ - దంతేవారా- కిరండుల్ విభాగం 1980-83 సంవత్సరంలో వీటి విద్యుద్దీకరణ జరిగింది.
బెంగాల్ నాగ్‌పూర్ రైల్వే 1944 సం.లో జాతీయీకరణ చేశారు. ఈస్ట్ ఇండియన్ రైల్వే కంపెనీ యొక్క మొఘల్సరాయ్ తూర్పు భాగం మరియు బెంగాల్ నాగ్‌పూర్ రైల్వే లతో కలిసి, తూర్పు రైల్వే 1952 ఏప్రిల్ 14 న ఏర్పడింది. 1955 సం.లో, దక్షిణ తూర్పు రైల్వేను ఈస్టర్న్ రైల్వే నుండి ఏర్పరచారు. ఇందులో ఎక్కువగా అంతకు ముందు బెంగాల్ నాగ్‌పూర్ రైల్వేచే నిర్వహించబడుతున్న రైలు మార్గములు ఉన్నాయి.
కొత్తగా రైల్వే మండలాలు ఏప్రిల్ 2003 సం.లో ప్రారంభించారు మరియు వాటిలో ఈస్ట్ కోస్ట్ రైల్వే మరియు సౌత్ ఈస్ట్ సెంట్రల్ రైల్వే జోనులను నార్త్ ఈస్టర్న్ రైల్వే నుండి మలిచారు.
బెరీలియంబోరోహైడ్రైడ్
బెరీలియం బోరోహైడ్రైడ్ ఒక రసాయన సమ్మేళనం. ఇది ఒక అకర్బన రసాయన సమ్మేళన పదార్థం.ఈ సంయోగపదార్ధం యొక్క రసాయన సంకేతపదం Be(BH).ఇది బెరీలియం మూలకం యొక్క సంయోగపదార్ధం.బెరీలియం బోరోహైడ్రైడ్‌ను బెరీలియం టెట్రాహైడ్రోబోరేట్(1)అనికూడా పిలుస్తారు.
బెరీలియంబోరోహైడ్రైడ్ తెల్లని స్పటికాలవలె ఉండును.బెరీలియం బోరోహైడ్రైడ్ యొక్క అణుభారం 38.70 గ్రాములు/మోల్.25°C వద్ద ఈ సంయోగపదార్ధం సాంద్రత 0.604గ్రాములు/సెం.మీ.బెరీలియం బోరోహైడ్రైడ్ సంయోగపదార్ధం ద్రవీభవన స్థానం 91.3°C (196.3°F;364.4K).మరియు దీని బాష్పీభవన స్థానం 123°C(253°F;396K),ఈ ఉష్ణోగ్రత ఈ రసాయనపదార్ధం వియోగం చెందును.నీటితో చర్య జరుపును.బెంజీన్, డైఇథైల్ ఈథర్ లలో కరుగుతుంది.చతుర్భుజాకార స్పటికసౌష్టవాన్ని ప్రదర్శించును.
బెరీలియం బోరోహైడ్రైడ్అణువుచతుర్భుజాకార స్పటికసౌష్టవాన్ని ప్రదర్శించును.BHBe మరియు BH రసాయనపదార్థాల హెలికల్ పాలిమర్ అణుసౌష్టవాన్ని చూపును
ఈథర్ ద్రావణంలో డైబొరెన్ తో బెరీలియం హైడ్రైడ్ రసాయనచర్య వలన బెరీలియంబోరోహైడ్రైడ్ సంయోగపదార్ధం ఏర్పడుతుంది.
బెరీలియం బోరోహైడ్రైడ్ పదార్ధంతో ట్రైఫినైల్‌ఫాస్ఫైన్(triphenylphosphine, PPh)చర్య వలన శుద్ధమైన బెరీలియంబోరోహైడ్రైడ్ ఉత్పత్తి అగును.
బెరీలియం బ్రోమైడ్
బెరీలియం బ్రోమైడ్ఒక రసాయన సంయోగపదార్ధం.ఇది ఒక అకర్బనరసాయన సమ్మేళనపదార్ధం.ఈ సంయోగపదార్ధం యొక్క రసాయన సంకేతపదం BeBr.ఇది ఎక్కువ ఆర్ద్రతాకర్షకత(hygroscopic) కలిగిన సంయోగపదార్ధం.నీటిలో బాగా కరుగుతుంది.ఈ సమ్మేళన పదార్ధఅణువు చతుర్కోణాకారంగాఉండి,కోణాలలో బెరీలియం కేంద్రాలను కలిగిఉన్నది.
బెరీలియం బ్రోమైడ్ వర్ణరహితంగా లేదా తెల్లగా స్పటికరూపంలో ఉండును.బెరీలియం బ్రోమైడ్ అణుభారం 168.820గ్రాములు/మోల్.20°C వద్ద బెరీలియం బ్రోమైడ్ సాంద్రత 3.465గ్రాములు/సెం.మీ. బెరీలియం బ్రోమైడ్ సంయోగపదార్ధం ద్రవీభవన స్థానం 508°C(946°F;781K).బెరీలియం బ్రోమైడ్ యొక్క బాష్పీభవన స్థానం 520°C(968°F;793 K).నీటిలో బాగా కరుగుతుంది.నీటిలో జలవిశ్లేషణ చెందును.ఇథనాల్, డైఇథైల్ ఈథర్, పైరిడిన్ లలో కరుగుతుంది. బెంజీన్ లో కరుగదు. అర్థోరొమ్బిక్ అణుసౌష్టవాన్ని కలిగిఉన్నది.
బెరీలియంలోహాన్ని 500-700 °C వద్ద బ్రోమిన్ మూలకపదార్ధంతో రసాయనచర్య వలన బెరీలియం బ్రోమైడ్ ఏర్పడును.
హైడ్రో బ్రోమిక్ ఆమ్లంతో బెరీలియం ఆక్సైడ్ రసాయనచర్య వలన కూడా బెరీలియం బ్రోమైడ్ ఏర్పడును.
ఈ సమ్మేళనపదార్ధం నీటిలో నెమ్మదిగా జలవిశ్లేషణ చెందును.
బెరీలియం సంయోగపదార్థాలను పీల్చిన, లేదా తినిన ప్రమాదకరం.
సింగలూరు
"సింగలూరు" కృష్ణా జిల్లా గుడ్లవల్లేరు మండలనికి చెందిన గ్రామం.
సముద్రమట్టానికి 9 మీ.ఎత్తు 
గుడివాడ, పెడన, హనుమాన్ జంక్షన్, మచిలీపట్నం
పామర్రు, గుడివాడ, ముదినేపల్లి, గూడూరు
గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 54 కి.మీ
మండల పరిషత్తు ప్రాథమిక పాఠశాల.
ఈ గ్రామములో భారత వికాస పరిషత్తు ఆధ్వర్యంలో, 5 లక్షల రూపాయల అంచనా వ్యయంతో ఏర్పాటుచేయనున్న ఆర్.వో.ప్లాంట్ నిర్మాణానికై, 2017, మార్చి-8న శంకుస్థాపన నిర్వహించారు. [2]
ఈ పథకం నిర్మాణం పూర్తి అయినది. 2017, మే-21న ప్రారరంభించెదరు. ఏ.టి.ఎం తరహాలో కార్డు ద్వారా నీటిని అందించడం ఈ కేంద్రం ప్రత్యేకత. భారత వికాస పరిషత్తు విజయవాడ శాఖ సమన్వయంతో, ట్విల్స్ టెక్‌స్టైల్స్ ఆర్థిక వితరణతో దీనిని నిర్మించారు. గ్రామస్థులకు కార్డులను అందజేసి, నీటిశుద్ధి పథకం వద్ద ఏ.టి.ఎం యంత్రాన్ని ఏర్పాటుచేసారు. దీనిద్వారా నిర్దేశిత రుసుమును చెల్లించిన గ్రామస్థులకు, కార్డుద్వారా ఒక్కొక్కరికీ, 10 లీటర్ల శుద్ధిచేసిన మంచినీటిని మాత్రమే యంత్రం అందజేస్తుంది. [3]
వరి, అపరాలు. 
వ్యవసాయం
జాతిపిత మహాత్మా గాంధీజీ జన్మదినం సందర్భంగా, ఈ గ్రామములో, 2015, అక్టోబరు-2వ తేదీనాడు, గుంటూరులోని సిబార్ దంతవైద్యశాల జాతీయ సేవా సంస్థ {ఎన్.ఎస్.ఎస్} విభాగం, ఈ గ్రామములో సేవాకార్యక్రమాలు నిర్వహించారు. వైద్య సిబ్బంది ఇంటింటి సమగ్ర ఆరోగ్య సర్వే మరియు ఆరోగ్య పరీక్షలు నిర్వహించి, నమోదు చేసారు. చేతుల, పరిసరాల పరిశుభ్రతలపై వివరించి ర్యాలీ నిర్వహించారు. [1]
ఈ గ్రామాన్ని, 2017,ఆగష్టు-13న, భారత వికాస పరిషత్తు యోజన గ్రామంగా ఆవిష్కరించినారు. ఈ క్రమంలో గ్రామం వద్ద ఒక బోర్డును ఏర్పాటు చేసినారు. [4]
ఈ గ్రామానికి చెందిన దంతవైద్యులు శ్రీ బండారు శ్యాంకుమార్, భాగ్య విధాత ఛారిటబుల్ ట్రస్ట్ ఏర్పాటు చేసి, గ్రామంలో పలు అభివృద్ధి, ఐకాస, సేవా కార్యక్రమాల్ను నిర్వహించుచున్నారు. [5]
[1] ఈనాడు అమరావతి; 2015,అక్టోబరు-3; 27వపేజీ.
[2] ఈనాడు అమరావతి/గుడివాడ; 2017,మార్చి-9; 3వపేజీ.
[3] ఈనాడు అమరావతి/గుడివాడ; 2017,మే-21; 1వపేజీ.
[4] ఈనాడు అమరావతి/గుడివాడ; 2017,ఆగష్టు-14; 1వపేజీ. 
[5] ఈనాడు అమరావతి/గుడివాడ; 2017,ఆగష్టు-28; 2వపేజీ.
బెరీలియం కార్బోనేట్
బెరీలియంకార్బోనేట్ ఒక రసాయన సమ్మేళనం.బెరీలియంకార్బోనేట్ ఒక ఆకర్బన సంయోగ పదార్థం.ఈ సంయోగపదార్థం రసాయనిక సంకేతపదం BeCO
బెరీలియంకార్బోనేట్ అణుభారం 69.02గ్రాములు/మోల్.బెరీలియంకార్బోనేట్ సంయోగ పదార్థం యొక్క ద్రవీభవన స్థానం 54 °C(129 °F;327 K).బెరీలియంకార్బోనేట్ బాష్పీభవన స్థానం 100 °C(212 °F; 373K)
బెరీలియంకార్బోనేట్ మూడు రకాలైన అణుసౌష్టావాలనుకలిగి ఉన్నది.అవి ప్రాథమిక, అనార్ద్ర మరియు చతుర్భుజాకారం.ఇందులో అనార్ద్ర రూపం అస్థిరమైనది.ఇది విఘటన/వియోగం చెందటం వలన బేరియం ఆక్సైడ్ మరియు కార్బన్ డయాక్సైడ్ ఏర్పడును.అందువలన అనార్ద్ర బెరీలియంకార్బోనేట్ను కార్బన్ డయాక్సైడులో నిల్వచేయుదురు.బెరీలియంకార్బోనేట్ లో కార్బన్ డయాక్సైడ్నుబుడగలు ఏర్పరచులా పంపడం వలన చతుర్భుజాకార సౌష్టవం ఉన్న బెరీలియంకార్బోనేట్ ఏర్పడును.
ప్రాథమికంగా బెరీలియంకార్బోనేట్ ఒక మిశ్రమలవణం.బెరీలియం సల్ఫేట్ మరియు అమ్మోనియం కార్బోనేట్ ల రసాయనికచర్య వలన బెరీలియం కార్బోనేట్ ఉత్పన్నమగును.ఇది కార్బోనేట్ మరియు హైడ్రాక్సైడ్ అయానులను కలిగి ఉండును.ఈ స్థితిలో రసాయనిక ఫార్ములా BeCO(OH).
బెరీలియంకార్బోనేట్ తో సంపర్కం వలన ప్రకోపనం, చికాకు కలుగును.దీనిని వాడునపుడు చాలా ముందుజాగ్రత్త చర్యలు తీసుకొనవలెను ఎందుకనగా చాలాబెరీలియం సమ్మేళనాలు క్యాన్సర్ కారకాలు.
నూతివారిపాలెం
"మాతిపాలెం" గుంటూరు జిల్లా అమృతలూరు మండలానికి చెందిన గ్రామం. 
తెనాలిలోని క్రైస్తవ సేవా సంఘం ఆర్థిక సహకారంతో, ఒక లక్ష రూపాయల వ్యయంతో ఏర్పాటుచేసిన ఒక శుద్ధజల కేంద్రాన్ని, ఈ గ్రామములో, 2015, అక్టోబరు-2వ తేదీనాడు, గాంధీ జయంతి సందర్భంగా ప్రారంభించారు. [1]
నూతివారిపాలెం, మోపర్రు గ్రామ పంచాయతీలోని ఒక శివారు గ్రామం.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు గుంటూరు సిటీ; 2015, అక్టోబరు-3; 35వపేజీ.
బెరీలియం క్లోరైడ్
బెరీలియం క్లోరైడ్ ఒక అకర్బన సంయోగపదార్థం. ఈ సంయోగపదార్థం రసాయనిక సంకేతపదం BeCl.బెరీలియం మరియు క్లోరిన్ పరమాణువు ల సంయోగం వలన బెరీలియం క్లోరైడ్ రసాయన సమ్మేళనపదార్థం ఏర్పడినది.
బెరీలియం క్లోరైడ్ రంగులేనటువంటి రసాయన పదార్థం.కొన్ని సార్లు తెల్లగా, లేదా పసుపురంగు స్పటికారంలో కుడా ఉండును. బెరీలియం క్లోరైడ్ ఆర్ద్రతాకర్షకత కలిగిన ఘనపదార్థం.పలు దృవియ ద్రావణులలో కరుగు తుంది.బెరీలియం క్లోరైడ్ యొక్క భౌతికధర్మాలు ఎక్కువగా అల్యూమినియం క్లోరైడ్ ను పోలిఉండును.
బెరీలియం క్లోరైడ్ ద్రవీభవన స్థానం405°C, మరియు బాష్పీభవన స్థానం520°C.సాంద్రత 1.899 గ్రాములు/సెం.మీ
అత్యధిక ఉష్ణోగ్రత వద్ద బెరీలియం లోహం క్లోరిన్ తో రసాయనచర్య వలన బేరియం క్లోరైడ్ ఏర్పడును.
క్లోరిన్ సమక్షంలో బెరీలియం ఆక్సైడ్‌ను కార్బోథెర్మల్‌ రిడక్షన్ కావించడం వలన బేరియం క్లోరైడ్ ఏర్పడును.బెరీలియం లోహం హైడ్రోజన్ క్లోరైడ్ తో చర్య జరపడం వలన కూడా బేరియం క్లోరైడ్ ఏర్పడును.
ఘన బేరియం క్లోరైడ్ అణువు చతుర్భుజాకార 1-ఏకమితి (1-dimensional)కలిగి, ఘన బేరియం క్లోరైడ్ పాలిమర్ సమూహం చతుర్కోణఅంచులను కలిగి ఉండును(పైన చిత్రంలో చూపిన విధంగా).
తెమలేని పొడి గాలిలో బెరీలియం క్లోరైడ్ స్థిరమైనది. బెరీలియం క్లోరైడ్ ఒక లేవిస్ ఆమ్లం(Lewis acid).అందువలన సేంద్రియ రసాయనచర్యలలో బెరీలియం క్లోరైడ్‌ను ఉత్ప్రేరకం(catalyst )గా ఉపయోగిస్తారు. బెరీలియం క్లోరైడ్ జలవిశ్లేషణ వలన హైడ్రోజన్ క్లోరైడ్ ఏర్పడును.
బెరీలియం క్లోరైడ్ టెట్రా హైడ్రేట్ (BeCl•4HO)ను ఏర్పరచును.ఈథర్ వంటి ఆక్సిజనరేటేడ్ ద్రావనులలో బెరీలియం క్లోరైడ్ కరుగుతుంది.
బెరీలియం లోహాన్ని విద్యుద్విశ్లేషణ విధానంద్వారా ఉత్పత్తి చెయ్యుటకై బెరీలియం క్లోరైడ్ ను ముడిసరుకుగా ఉపయోగిస్తారు. ఫ్రైడేల్-క్రాఫ్ట్స్ రసాయన చర్యలో బెరీలియం క్లోరైడ్‌ను ఉత్ప్రేరకంగా ఉపయోగిస్తారు.
మాదలవారిగూడెం
"మాదలవారిగూడెం" కృష్ణా జిల్లా గన్నవరం మండలానికి చెందిన గ్రామం.
సముద్రమట్టానికి 24 మీ.ఎత్తు
విజయవాడ, హనుమాన్ జంక్షన్, గుడివాడ, మంగళగిరి
ఉంగుటూరు, విజయవాడ, పెనమలూరు, కంకిపాడు
గన్నవరం, మానికొండ, పెనమలూరు నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 21 కి.మీ
మెట్రోపాలిటన్ మిషన్ వసతి గృహం:- ఈ ఇక్కడ 100 మంది విద్యార్థులు వసతి పొందుచున్నారు. [1]
కేర్ & షేర్ హైస్కూల్, బుద్దవరం.
2013,జులైలో ఈ గ్రామ పంచాయతీకి నిర్వహించిన ఎన్నికలలో శ్రీ దేవరపల్లి కోటేశ్వరరావు, సర్పంచ్‌గా ఎన్నికైనారు. [2]
పాత రామాలయం.
[1] ఈనాడు అమరావతి; 2015,అక్టోబరు-4; 4వపేజీ.
[2] ఈనాడు అమరావతి; 2017,జులై-13; 6వపేజీ.
ముదిరాజుపాలెం (తొట్లవల్లూరు)
"ముదిరాజుపాలెం" కృష్ణా జిల్లా తోట్లవల్లూరు మండలానికి చెందిన గ్రామం. పిన్ కోడ్ నం. 521 165., ఎస్.టి.డి.కోడ్ = 08676.
ముదిరాజుపాలెం, పెనమకూరు గ్రామ పంచాయతీలోని ఒక శివారు గ్రామం. 
వరి, చెరుకు, అపరాలు, కాయగూరలు
వ్యవసాయం, వ్యవసాయాధారిత వృత్తులు
ముదిరాజుపాలెం (తోట్లవల్లూరు)
"ముదిరాజుపాలెం" కృష్ణా జిల్లా తోట్లవల్లూరు మండలానికి చెందిన గ్రామం. పిన్ కోడ్ నం. 521 165., ఎస్.టి.డి.కోడ్ = 08676. 
ముదిరాజుపాలెం, పెనమకూరు గ్రామ పంచాయతీలోని ఒక శివారు గ్రామం.
ఇస్రో ప్రయోగించిన విదేశ ఉపగ్రహాలు
ఇస్రో అక్టోబర్, 2018 నాటికి 28 వేర్వేరు దేశాలకు చెందిన 239 ఉపగ్రహాలను ప్రయోగించింది. భారతీయ అంతరిక్ష పరిశోధన సంస్థ (ఇస్రో) వాణిజ్య సంస్థ అంత్రిక్స్ విదేశీ దేశాలతో వాణిజ్య ప్రయోగాలకు సంబందించిన చర్చలను జరుపుతుంది. అన్ని ఉపగ్రహాలు ఇస్రో యొక్క పోలార్ శాటిలైట్ లాంచ్ వెహికల్ (PSLV) ఎక్స్పెండబుల్ ప్రయోగ వ్యవస్థను ఉపయోగించి ప్రయోగించబడ్డాయి. 2013 మరియు 2015 మధ్యకాలంలో,13 వేర్వేరు దేశాలకు చెందిన 528 విదేశీ ఉపగ్రహాలను ప్రయోగించి ఇస్రో 801 మిలియన్ US డాలర్ల ఆదాయాన్ని ఆర్జించింది.
ఇస్రో 15 ఫిబ్రవరి 2017 లో ఒక్క రాకెట్ ద్వారా 104 ఉపగ్రహాలను విజయవంతంగా ప్రయోగించింది, వీటిలో 3 ఉపగ్రహాలు భారత ఉపగ్రహాలు, మిగిలినవి విదేశీ వాణిజ్య ఉపగ్రహాలు. ఇరవై-ఆరు ఉపగ్రహాలు అమెరికా సంయుక్త రాష్ట్రాలు, యుఎఇ, కజకస్తాన్, నెదర్లాండ్స్,బెల్జియం మరియు జర్మనీలకు సంబంధించినవి. ఇది ఏ అంతరిక్ష సంస్థ ద్వారా ఒకేసారి ప్రయోగించిన అత్యదికమైన ఉపగ్రహాల సంఖ్య.
*=నాలుగు ఉపగ్రహాల మొత్తం బరువు 28 కిలోలు
డెల్టా ఫాస్ట్ ప్యాసింజర్
డెల్టా ఫాస్ట్ ప్యాసింజర్ అనే బండి భారతదేశం లోని తెలంగాణ లోని కాచిగూడ మరియు ఆంధ్ర ప్రదేశ్ లోని రేపల్లె వేగమైన ప్యాసింజరు రైలు. భారతీయ రైల్వే లోని దక్షిణ మధ్య రైల్వే ఈ బండిని నడుపుచున్నది.
కాచిగూడ నుండి రేపల్లె కు 57620 గా ప్రయాణించును, మరియు తిరుగు ప్రయాణములో 57619 గా ప్రయాణించును.
డెల్టా ఫాస్ట్ ప్యాసింజర్ సాధారణం గా WDM2/WDM3A తో లాగబడుచున్నది. ఈ బండికి 16 పెట్టెలు ఉన్నవి. అవి 6 శయన శ్రేణి, 10 సాధారణ (అరక్షిత) పెట్టెలు.
డెల్టా ప్యాసింజర్ తన పెట్టెలను ఈ క్రింది రైలు లతో పంచుకునుచున్నది.
1776
1776 గ్రెగోరియన్‌ కాలెండరు యొక్క లీపు సంవత్సరము.
బెరీలియం అయోడైడ్
బెరిలీయం అయోడైడ్ ఒక రసాయన సంయోగపదార్థం. ఇది ఒక అకర్బన సంయోగపదార్థం.బెరీలియంమరియు అయోడిన్ మూలక పరమాణు సంయోగం వలన ఏర్పడినది. ఈ సంయోగ పదార్థం రసాయన సంకేతపదం BeI. తేమను పీల్చుకునే/చెమ్మగిల్లే/ఆర్ద్రతాకర్షక (hygroscopic ) గుణమున్న సంయోగ పదార్థం. బెరిలీయం అయోడైడ్ నీటిలో తీవ్రంగా చర్య జరపడంవలన హైడ్రో అయోడిక్ ఆమ్లాన్ని ఏర్పరచును.
బెరిలీయం అయోడైడ్ భౌతికంగా రంగులేని, సూదుల వంటి పొడవైన స్పటిక రూపంలో ఉండును.బెరిలీయం అయోడైడ్ అణుభారం 262.821గ్రాములు/మోల్.సాధారణ ఉష్ణోగ్రత వద్ద సాంద్రత 4.325 గ్రాములు/సెం.మీ. బెరిలీయం అయోడైడ్ ద్రవీభవన స్థానం 480 °C (896 °F; 753K, మరియు బాష్పీభవన స్థానం 590 °C (1,094 °F; 863K). నీటితో తీవ్రంగా చర్య జరుపును. బెరిలీయం అయోడైడ్ ఈథర్, మరియు డైఇథైల్ ఈథర్‌లో కరుగుతుంది.కార్బన్ సల్ఫేట్ లో స్వల్పంగా కరుగుతుంది.ఆర్తోరోంబిక్ స్పటికరూప నిర్మాణంకలిగి ఉంది.
500 °C -700 °C ఉష్ణోగ్రత వద్ద బెరీలియం లోహాన్ని అయోడిన్ మూలకంతో రసాయన చర్య జరపడం వలన బెరిలీయం అయోడైడ్ ఉత్పత్తి అగును.
బెరీలియంకార్బైడ్ తో హైడ్రోజన్ అయోడైడ్ తో వాయుస్థితిలో చర్య వలన బెరిలీయం అయోడైడ్ ఉత్పత్తిఅగును.
బెరిలీయం అయోడైడ్ అణువు లోని అయోడిన్ ను సులభంగా తొలగించి, దాని స్థానంలో ఏదైన హలోజన్ను ప్రవేశపెట్టవచ్చును.ఫ్లోరిన్ తో బెరిలీయం ఫ్లోరైడ్ మరియు అయోడిన్ ఫ్లోరైడులను ఏర్పరచవచ్చును.అలాగే క్లోరిన్తో బెరిలీయం క్లోరైడ్, బ్రోమిన్‌తో బెరీలియం బ్రోమైడ్‌లు ఏర్పడును.క్లోరేట్ మరియు పర్మాంగానేట్ వంటి అక్స్సికరణ కారకాలతో బెరిలీయం అయోడైడ్ తీవ్రంగా చర్య జరిపి బచ్చలి పండు రంగుకలిగిన వాయురూప అయోడిన్ ను విడుదల చేయును.బెరిలీయం అయోడైడ్ ఘన స్థితిలో, మరియు వాయుస్థితిలో గాలిలో మండుస్వభావం కలిగిఉన్నది.
బెరిలీయం అయోడైడ్ ను వేడిగా ఉన్న టంగ్‌స్టన్ లోహ ఫిలమెంట్ మీదుగా పంపడం ద్వారా అధికశుద్ధమైన బెరిలీయాన్ని ఉత్పత్తి చెయ్యవచ్చును.
బెరీలియం ఫ్లోరైడ్
బెరీలియం ఫ్లోరైడ్ అనునది ఒక అకర్బన రసాయన సంయోగ పదార్థం.ఈ సంయోగ పదార్థం రసాయన సంకేతపదం BeF.బెరీలియం ఫ్లోరైడ్ ను బెరీలియండై ఫ్లోరైడ్ అనికూడా పిలుస్తారు. బెరీలియం ఫ్లోరైడ్ తెల్లని ఘన పదార్థం. బెరీలియం లోహాన్ని ఉత్పత్తి చేయుటలో బెరీలియం ఫ్లోరైడ్ ను పుర్వగామి/ముడి సరుకుగా ఉపయోగిస్తారు. బెరీలియం ఫ్లోరైడ్ అణునిర్మాణం క్వార్ట్జ్ quartz)ను పోలిక కలిగి ఉండును.కాని నీటిలో బెరీలియం ఫ్లోరైడ్ బాగా కరుగుతుంది.
బెరీలియం ఫ్లోరైడ్ అపూర్వమైన ప్రకాశ సంబంధిత(unique optical)ధర్మాల్ని/లక్షణాలు కలిగి ఉన్నది.ఫ్లోరో బెరిలేట్ గ్లాసు రూపంలో తక్కువ వక్రీభవనసూచిక కలిగి ఉన్నది.బెరిలేట్ గ్లాసు వక్రిభవన సూచిక 1.257.బెరీలియం ఫ్లోరైడ్ అణుభారం 47.0గ్రాములు/మోల్.బెరీలియం ఫ్లోరైడ్ ద్రవీభవన స్థానం 555.0 °C.మరియుబాష్పీభవన స్థానం 1160 °C .బెరీలియం ఫ్లోరైడ్ సాంద్రత:2.11 గ్రాములు/సెం.మీ.
బెరిలీయం ఫ్లోరైడ్ అణుసౌష్టవం క్రిస్టో బాలైట్(cristobalite) అణుసౌష్టవాన్ని పోలి ఉండును. అణువులో బెరిలీయం కేంద్రకాలు నాలుగు సమానమైనవిగా, చతుస్కోణంగా ఉండును.అణువులోని ఫ్లోరిన్ కేంద్రకాలు రెండు సమన్వయాలుగా (coordinate)కలిగి ఉండును.అణువులో బెరీలియం-ఫ్లోరిన్ పరమాణువు ల బంధదూరం 1.54 Å
వాయురూపంలో ఉన్న బెరీలియం ఫ్లోరైడ్ లీనియర్ సౌష్టవాన్ని ప్రదర్శించును.బెరిలీయం-ఫ్లోరిన్ పరమాణువుల బంధదూరం143pm. 686°Cవద్ద బెరీలియం ఫ్లోరైడ్ బాష్పవత్తిడి 10Pa(పాస్కల్), 869 °C వద్ద బాష్పవత్తిడి 1కిలోఫాస్కల్,999 °C వద్ద10 కిలోపాస్కల్, మరియు 1172 °C వద్ద బాష్పవత్తిడి 100 కిలో పాస్కల్.
ద్రవ బెరీలియం ఫ్లోరైడ్ అణువులు అనిశ్చిత(fluctuating)చతురుకోణ సౌష్టవాన్ని కలిగి ఉండును. ద్రవబెరీలియం ఫ్లోరైడ్ సాంద్రత దానిద్రవీభవన ఉష్ణోగ్రత వద్ద తగ్గుతుంది.
బెరీలియం ఖనిజాల నుండి ఉత్పత్తి అయిన బెరీలియం ఫ్లోరైడ్ మలినాలను కలిగిఉండును.ఇవి అమ్మోనియం బైఫ్లోరైడ్ తో చర్య జరిపి అమ్మోనియం టెట్రాఫ్లోరోబెరిలైట్((NH)2BeF )లను ఏర్పరచును.
టెట్రాఫ్లోరోబెరిలైట్ ఒక బలమైన అయాను జనకం. అందువలన దానిలోని మలినాలను వాటి హైడ్రాక్సైడు రూపంలో అవక్షేపణ చెయ్యును.ఈ విధంగా శుద్దికరింపబడిన టెట్రాఫ్లోరోబెరిలైట్ ను వేడి చెయ్యడం వలన బెరీలియం ఫ్లోరైడ్ ఉత్పత్తి అగును.
బెరిలీయం ఫ్లోరైడ్ అయానులు ఫ్లోరోడుతో జరుపు చర్యలు, ఆక్సైడులతో సిలికాన్ డయాక్సైడ్ జరుపు చర్యల పోలికలు గలిగిఉండును.
గ్రాపైట్ మూస లో మాగ్నిషియం తో 1300 °C వద్ద క్షయికరణ కావించడం వలన లోహ బెరిలీయం ఉత్పన్న మగును.
బెరీలియంఫ్లోరైడ్ ను జీవ రసాయనశాస్త్రంలో ఉపయోగిస్తారు.ప్రోటీన్ క్రిస్టలోగ్రఫిలో మిమిక్ ఆఫ్ ఫాస్పేట్ గా ఉపయోగిస్తారు. ADPతో కలిసి ATP సైట్ లలో అతుకుకొని,ప్రోటీన్ చర్యను నిరోధించి చేసి, ప్రోటీన్ స్పటికికరణ కు దోహద పడును.
బెరిలీయం సంయోగ పదార్థాలు అత్యంత ప్రమాదకరమైన ,విషకారకాలు.బెరిలీయం ఫ్లోరైడ్ నీటిలో సులభంగా కరుగు గుణం వలన దేహంలో సులభంగా శోషించబడును.ఇది inhibits ATP uptake.ఎలుకలో ప్రమాదకర స్థాయి(LD50) అన్నకోశంలో చేరిన 100 మి.గ్రా/కిలోబరువు, మరియు నరంలోకి ఇంజెక్ట్ చేసిన1.8 గ్రాములు.
ఆంధ్రప్రదేశ్ ఎ.సి సూపర్ ఫాస్టు ఎక్స్‌ప్రెస్
ఆంధ్ర ప్రదేశ్ ఎక్స్‌ప్రెస్ లేదా ఎ.పి.ఎక్స్‌ప్రెస్ భారతదేశ రాజధాని అయిన న్యూఢిల్లీ నుండి ఆంధ్రప్రదేశ్ లోని విశాఖపట్నం వరకు నడుపబడు సూపర్‌ఫాస్టు ఎక్స్‌ప్రెస్ రైలు. ఈ రైలు భారతీయ రైల్వేలతో నిర్వహింపబడింది. ఈ రైలు 22415/22416 పేరుతో పిలువబడుతోంది. ఈ సర్వీసును 2015 ఆగస్టు 12 న భారత రైల్వే మంత్రి సురేష్ ప్రభు ప్రారంభించారు.
ఈ రైలు పూర్తిగా ఎయిర్ కండిషన్ తో కూడుకొని ఉంది. ఇది వారంలో అన్ని దినాలలో ప్రయాణిస్తుంది. ఇది ఉత్తరప్రదేశ్, మధ్యప్రదేశ్, మహారాష్ట్ర మరియు తెలంగాణ రాష్ట్రాలలో ప్రయాణించి చివరకు ఆంధ్రప్రదేశ్లో ప్రవేశింస్తుంది. ఈ రైలులో 1 ఎసి మొదటి తరాతి, 5 ఎసి టూటైర్, 7 ఎసి 3 టైర్, 1 ఎసి పాంట్రీ కార్ మరియు 2 గార్డు కం జెనెరేటర్ కార్స్ ఉన్నాయి. ఈ రైలు విశాఖపట్నం నుండి బయలుదేరి రెండవరోజు న్యూఢిల్లీకి చేరుతుంది. అదే విధంగా న్యూఢిల్లీలో బయలుదేరి రెండవ దినం విశాఖపట్నం చేరుతుంది. ఈ రైలు యొక్క సరాసరి వడి 59 కి.మీ/గంట
22415 పేరుతో గల రైలు విశాఖపట్నం నుండి బయలుదేరి న్యూఢిల్లీకి చేరుతుంది. అదే విధంగా 22416 రైలు న్యూఢిల్లీలో బయలుదేరి విశాఖపట్నం చేరుతుంది.
ఈ రైలు దువ్వాడ, అనకాపల్లి, సామర్లకోట, రాజమండ్రి, తాడేపల్లిగూడెం, ఏలూరు, విజయవాడ జంక్షన్ రైల్వే స్టేషను, వరంగల్, నాగ్పూర్, ఇటార్సీ జంక్షన్, భోపాల్, ఝాన్సీ రైల్వే జంక్షన్, గ్వాలియర్ మరియు ఆగ్రాగుండా ప్రయాణిస్తుంది.
ఈ రైలు భారతీయ లోకోమోతివ్ క్లాస్ WAP-7 [LGD, TKD OR GZB] లోకోషెడ్ ను ఉపయోగించుకుని, పూర్తిగా ప్రయాణం చేస్తుంది.
శ్రీవాణీ గిరిజాశ్చిరాయ దధతో
శ్రీవాణీ గిరిజాశ్చిరాయ దధతో అంటూ ప్రారంభమయ్యే శ్లోకం శ్రీమదాంధ్ర మహాభారతంలో తొట్టతొలి శ్లోకం. ఈ శ్లోకాన్ని ఆదికవి నన్నయ్య రాశారు. తెలుగులో తొలికావ్యమైన శ్రీమదాంధ్ర మహాభారతాన్ని ఈ సంస్కృత భాషా శ్లోకంతో ప్రారంభించడం సాహిత్య చరిత్రలో విశేషంగానూ, కొందరికి విచిత్రంగానూ నిలిచిపోయింది. త్రిమూర్తులైన బ్రహ్మవిష్ణుమహేశ్వరులను శ్రేయస్సు కోసం ప్రార్థిస్తూన్న ఈ శ్లోకంలో త్రిమాతల ప్రస్తావన, లోకాల స్థితి గురించి వస్తుంది.
శ్రీవాణీ గిరిజాశ్చిరాయ దధతో వక్షోముఖాంగేషు యే
లోకానాం స్థితి మావహన్త్యవిహతాం స్త్రీ పుంస యోగోద్భవాం
తే వేదత్రయ మూర్తయ స్త్రిపురుషా స్సంపూజితావ స్సురై:
భూయాసు: పురుషోత్తమాంబుజ భవశ్రీకంధరా: శ్రేయసే
లక్ష్మీదేవి, సరస్వతి, పార్వతిలను (వరసగా) రొమ్ము, ముఖము, శరీరములయందు ధరించుచు, స్త్రీపురుష యోగోద్భవంగా లోకముల స్థితిని యెడము లేనిదిగా చేయుచున్నవారు, వేదత్రయమూర్తులు, దేవతలతో పూజింపబడేవారు అయిన బ్రహ్మ, విష్ణు, మహేశ్వరులు అనే త్రిపురుషులు మనకు శ్రేయస్సు ఇచ్చేవారు అగుదురుగాక.
మహాకావ్యాలను ప్రారంభించేటప్పుడు ఆస్తికులైన పూర్వకవులకు మొట్టమొదట ఇష్టదేవతా స్తుతి చేసే అలవాటుండేది. అది సాంప్రదాయామైనది. తెలుగు భాషలో తొలికావ్యమైన ఆంధ్రమహాభారతం ప్రారంభించేటప్పుడు అలాగే నన్నయ్య ఈ శ్లోకంలో త్రిమూర్తులను స్తుతించాడు. అలా ఆంధ్రమహాభారతం ప్రారంభంలో వచ్చిన శ్లోకమిది.
నన్నయ్య ఉద్దేశించిన ఈ అర్థమే కాకుండా మరో అర్థాన్ని కూడా కొందరు పండితులు ప్రతిపాదించారు. నన్నయ్య అన్న పదం నారాయణయ్య అన్న పదానికి తెలుగు రూపం, అది నారాయణ శబ్దభవం. తిక్కనకు కవిబ్రహ్మ అని బిరుదు, ఎర్రాప్రగడకు ప్రబంధ పరమేశ్వరుడన్న ప్రఖ్యాతి ఉన్నాయి. వీరు ముగ్గురు వ్రాసిన ఆంధ్ర మహాభారతం పూర్తయ్యేందుకు మూడువందల యేళ్ళు పట్టింది. ఈ శ్లోకంలో చిరాయ దధతో అన్న పద్యానికి చిరకాలం ధరించేదని అర్థం స్వీకరించి, శ్లోకంలోని త్రిమూర్తులకు ఈ కవిత్రయాన్ని వ్యంగ్యార్థంగా స్వీకరించి, వీరు ఆంధ్రమహాభారతాన్ని పూర్తిచేసేందుకు మూడువందల ఏళ్ళు పడుతుందని అర్థం కూడా చెప్పారు. నన్నయ ఋషికల్పుడు కనుకనే ఆంధ్ర మహాభారతం రచన ఎలాఉండనుందో చెప్పాడని ఊహించారు.
తొలి తెలుగు కావ్యం ప్రారంభిస్తూనే తెలుగు పద్యం కాక శ్లోకంతో ప్రారంభించాడంటూ ఈ శ్లోక రచన విషయంలో విమర్శించారు. ఈ విషయాన్ని తెలుగు సాహిత్యంలో తప్పులు అంటూ వ్రాసిన పుస్తకంలో మొదటి తప్పుగా దీన్నే ఎంచుకున్నారు. అయితే మరికొందరు దీన్ని ఓ శిల్పంగా ఎంచి, ఒప్పని భావించారు. ఏడవ స్థానంలో చకార ప్రయోగం విషమాక్షరమని, దీని కారణంగానే నన్నయ్య కావ్యాన్ని తనొక్కడే పూర్తిచేయలేకపోయాడని మరికొందరు భావించారు.
1983లో ఆంధ్ర కేసరి సినిమాలోని వేదంలా ఘోషించే గోదావరి పాట మధ్యలో శ్రీవాణీ గిరిజాశ్చిరాయ దధతో పద్యం వినవస్తుంది, వెనువెంటనే "ఆదికవిత నన్నయ్య రాసెనిచ్చట" అన్న చరణం వస్తుంది.
సారమతి గవీంద్రులు
సారమతి గవీంద్రులు అంటూ ప్రారంభమయ్యే పద్యం ఆంధ్ర మహాభారత అవతారికలోనిది. ఈ పద్యాన్ని ఆదికవి నన్నయ్య రాశారు. తాను రాసే కవిత్వాన్ని, తన కవిత్వ లక్షణాలను నిర్వచించుకుంటూ నన్నయ్య రాసిన ఈ పద్యం సాహిత్యంలో చాలా ప్రాచుర్యం పొందింది.
ఉ. సారమతిం గవీంద్రులు ప్రసన్న కథా కలితార్థయుక్తి లో
నారసి మేలునా నితరు లక్షర రమ్యత నాదరింప నా
నారుచి రార్థ సూక్తినిధి నన్నయభట్టు తెనుంగునన్ మహా
భారత సంహితా రచన బంధురుఁడయ్యె జగద్ధితంబుగన్.
సారమైన బుద్ధితో కవీంద్రులైనవారు ఆదరించేలా ప్రసన్న కథా కలితార్థయుక్తి, ఇతరులంతా ఆదరించేలా అక్షరరమ్యత, నానా రుచిరార్థ సూక్తినిధి అనే లక్షణాలతో నన్నయభట్టు మహా భారత సంహితా రచనను తెలుగులో జగత్తుకు మేలుకూర్చేందుకు ఒప్పేలా రాస్తానని చెప్తున్నారు ఈ పద్యంలో.
విశేషమైన కొత్తరీతుల్లో కవిత్వం చెప్పిన కవులందరూ తమ కవిత్వం యొక్క లక్షణాలు వివరిస్తూ కొన్ని పద్యాలు రాసే అలవాటు ఉంది. అలాంటిది తెలుగు సాహిత్యానికే ఆదికావ్యం వ్రాస్తున్న క్రమంలో నన్నయ్య తన పీఠికలో తన కవితా లక్షణాలను తానే వివరిస్తూ ఈ పద్యం రాశారు. తన కవిత్వంలో కనిపించే లక్షణాలుగా మూడిటిని రాసుకున్నారు నన్నయ్య:
కవి తాను ముందుగా సూచించిన తన కవిత్వ లక్షణాలను పరిశీలించే విమర్శ సిద్ధాంతం ప్రకారం ఈ మూడు లక్షణాలను పలువురు విమర్శకులు నన్నయ్య కవిత్వంలో పరిశీలించారు. విశ్వనాథ సత్యనారాయణ నన్నయ్య కవిత్వంలో ప్రసన్న కథా కలితార్థయుక్తి అన్న లక్షణాన్ని పరిశీలిస్తూ నన్నయ్యగారి ప్రసన్న కథా కలితార్థయుక్తి అనే విమర్శగ్రంథాన్ని రచించారు. మరెందరో రచయితల పీఠికల్లోనూ ఈ పద్యంలోని కవిత్వ లక్షణాలు ప్రాచుర్యం పొందాయి.
రాణి సుబ్బయ్య దీక్షితులు ఈ పద్యంలోని "జగద్ధితంబుగన్" అనే మాటను విశ్లేషిస్తూ, "భారత రచన చెయ్యడంలో వ్యాసమహర్షి దృక్పథం ధర్మం. నన్నయకు మాత్రం సమాజం ముఖ్యం. జగద్ధితంబుగన్ అనే మాటద్వారా మొత్తం మానవకోటి కల్యాణం కోసం నేను భారత రచన ప్రారంభిస్తున్నాను అని నన్నయ చెప్పాడు" అని వివరించారు.
బెరీలియం హైడ్రాక్సైడ్
బెరీలియం హైడ్రాక్సైడ్ ఒక అకర్బన రసాయన సంయోగపదార్ధం. బెరీలియం, మరియు హైడ్రాక్సైడ్ సంయోగం వలన ఈ రసాయన సంయోగపదార్ధం ఏర్పడినది.ఇది బెరీలియం, హైడ్రోజన్ మరియు ఆక్సిజన్ మూలకాల సమ్మేళనఫలితంగా ఏర్పడిన సంయోగపదార్ధం. బెరీలియం హైడ్రాక్సైడ్ ఒక ద్విశ్వభావయుత (amphoteric) హైడ్రాక్సైడ్ అనగా ఇది ఆమ్లాలలో మరియు క్షారాలలో కరుగును.
బెరీలియం ఖనిజాలైన బెరిల్ (beryl) మరియు బెట్రాండైట్ (bertrandite) లనుండి బెరీలియం లోహాన్ని తయారు చేయునపుడు బెరీలియం హైడ్రాక్సైడ్ ఉపఉత్పత్తిగా లభిస్తున్నది. బెరిలీయం లవణద్రవణాలకు క్షారాలను చేర్చిన α-రూపం (జెల్) ఏర్పడును. ఇలా ఏర్పడిన పదార్థాన్ని అలాగే ఉంచిన లేదా మరిగించిన రోమ్బిక్ β-రూపం అవక్షేపంగా ఏర్పడును బెరీలియం హైడ్రాక్సైడ్ యొక్క అణుసౌష్టవం చతుస్కోణ బెరిలీయం కేంద్రాలను కలిగి జింక్ హైడ్రాక్సైడ్ అణుసౌష్టవ పోలిక కలిగి ఉంది. బెరీలియం హైడ్రాక్సైడ్ రసాయన సంకేతపదంBe (OH) 
బెరీలియం హైడ్రాక్సైడ్ తెల్లని స్పటికపదార్ధం.బెరీలియం హైడ్రాక్సైడ్ అణుభారం 43.03 గ్రాములు/మోల్.సాధారణ గది ఉష్ణోగ్రత,25°C వద్ద బెరీలియం హైడ్రాక్సైడ్ సాంద్రత 1.92 గ్రాములు/సెం.మీ.బెరీలియం హైడ్రాక్సైడ్ బాష్పీభవన స్థానం 1,000 °C (1,830 °F; 1,270 K, కాని ఈ ఉష్ణోగ్రత వద్ద ఇది వియోగం చెందును. నీటిలో స్వల్పంగా కరుగును.
క్షారాలలో బెరీలియం హైడ్రాక్సైడ్ కరగడం వలన టెట్రాహైడ్రాక్సీడోబెరిలేట్ (2) అనయాన్ ఏర్పడును.సోడియం హైడ్రాక్సైడ్ తో చర్యఫలితం:
ఆమ్లాలలో బెరీలియం హైడ్రాక్సైడ్ ను కరిగించిన బెరిలీయం లవణాలు ఏర్పడును.ఉదాహరణకు సల్ఫ్యూరిక్ ఆమ్లంతో బెరీలియం సల్ఫేట్ ఏర్పడును.
400°C వద్ద బెరీలియం హైడ్రాక్సైడ్ నిర్జలీకరణ (dehydrate) చెందడం వలన కరుగు (soluble) గుణమున్న తెల్లని పొడి వంటి బెరిలీయం ఆక్సైడ్ ఏర్పడును.
ఇలాఏర్పడిన ఈ రసాయనపదార్థాన్ని మరింత ఎక్కువ ఉష్ణోగ్రతకు వేడిచేసిన కరుగని (insoluble) గుణమున్న బెరిలీయం ఆక్సైడ్ ఏర్పడును.
మిగతా బెరిలీయం సంయోగపదార్థాలవలె బెరీలియం హైడ్రాక్సైడ్ కూడా విషకారి.క్యాన్సర్ కారక గుణం కలిగిఉన్నది.
బెరీలియం నైట్రేట్
బెరిలీయం నైట్రేట్ ఒక అకర్బన రసాయన సమ్మేళనం. బెరిలీయం నైట్రేట్‌ను బెరిలీయం డైనైట్రేట్ అని కూడా పిలుస్తారు.ఈ రసాయన సంయోగ పదార్థం నైట్రిక్ ఆమ్లం యొక్క అయోనిక్ బెరిలీయం లవణం.ఈ సమ్మేళనపదార్థం రసాయన సంకేతపదం Be(NO).ప్రతి ఫార్ములా యూనిట్లో ఒక Be కెటాయాన్‌ మరియు రెండు NO3 అనయానులు ఉండును.
తెల్లగాలేదా పసుపు రంగులో ఉండు ఘనపదార్థం.బెరిలీయం నైట్రేట్ అణుభారం 133.021982 గ్రాములు/మోల్. సాధారణ 25 °C ఉష్ణోగ్రత వద్ద బెరిలీయం నైట్రేట్ సాంద్రత 1.56గ్రాములు/సెం.మీ.ఈ రసాయన సమ్మేళనపదార్థం ద్రవీభవన స్థానం 60.5 °C (140.9 °F; 333.6K).బెరిలీయం నైట్రేట్ బాష్పీభవన స్థానం 142 °C (288 °F; 415K),ఈ ఉష్ణోగ్రతవద్ద ఈ సంయోగపదార్థం వియోగం చెందును.నీటిలో కరుగుతుంది. గది ఉష్ణోగ్రత వద్ద 100 మి.లీ.నీటిలో 116 గ్రాముల బెరిలీయం నైట్రేట్ కరుగుతుంది.
నైట్రిక్ ఆమ్లంతో బెరిలీయం హైడ్రాక్సైడ్ రసాయనచర్య వలన బెరిలీయం నైట్రేట్ ఏర్పడును.
మిగతా బెరిలీయం సంయోగపదార్థాల వలె బెరిలీయం నైట్రేట్ కుడా విషస్వభావమున్న రసాయనం . తక్కువ మోతాదులో చికాకుకలిగించే ప్రేరణ గుణం కలిగిఉన్నది.దీనిని మండించినపుడు ఇరిటేసన్ కల్గించే ఆవిరులను/పొగలను వెలువరిస్తుంది.
ఓషన్‌శాట్ ఉపగ్రహం
ఓషన్ శాట్ లేదా IRS-P4,ఇస్రో సముద్రజలాల వాతావరణ పరిశోధనకై ప్రత్యేకంగా తయారుచేసిన మొదటి ఉపగ్రహం. ఈ ఉపగ్రహం బరువు 1050 కిలోలు. పిఎస్‌ఎల్‌వి-C2 ఉపగ్రహ వాహకనౌక (PSLV-C2) ద్వారా,ఆంధ్రప్రదేశ్, నెల్లూరు జిల్లా, శ్రీహరికోట లోని సతీష్ ధావన్ అంతరిక్ష కేంద్రం నుండి 1999, మే 26 న ఈ ఉపగ్రహాన్ని అంతరిక్షంలోకి పంపారు. భూమికి 720 కిలోమీటర్ల ఎత్తులో నిర్దేశిత సూర్యానువర్తన ధ్రువకక్ష్యలో ప్రవేశపెట్టారు. 11 సంవత్సరాల 2 నెలలు నిరంతరంగా సేవలందించాక దీని జీవితం 2010, ఆగస్టు 8న ముగిసింది
ఓషన్‌శాట్ ఉపగ్రహం సాంకేతిక వివరాల పట్టిక
భట్టిప్రోలు శాసనాలు
తెలుగులో లభ్యమయే తొలి శాసనాలలో భట్టిప్రోలు శాసనాలు మొదటివి అని చరిత్రకారులు చెబుతున్నారు. ఇవి క్రీ.పూ. 3వ శతాబ్దానికి చెందినవిగా తెలుస్తోంది. వీటిని భట్టిప్రోలు బుద్ధ ధాతుపేటిక శాసనాలు అని కూడా అంటుంటారు. 
గుంటూరు జిల్లాలోని తెనాలి-రేపల్లె రహదారిలో రేపల్లె నుండి 10 కి.మీ. ల దూరంలో ఉంది భట్టిప్రోలు అనే చిన్న ఊరు. ఇక్కడ ఒక పాడు బడిన దిబ్బ ఉండేది. ఆ దిబ్బను అక్కడి స్థానికులు అవగాహన లోపం వలన పెద్దలంజదిబ్బ, చిన్నలంజదిబ్బ, విక్రమార్కుని కోట అని పిలిచేవారు. క్రీ.శ. 1870 లో బోస్వెల్, 1871 లో ఇల్లియట్, 1882 లో రాబర్ట్ సీవెల్ ఈ దిబ్బను పరిశీలించారు. అలెగ్జాండర్ రీ దిబ్బ వద్ద 1892లో తవ్వకాలు జరిపి, ఒక బౌద్ధధాతు పేటికను వెలికితీసాడు. అప్పుడు ఆ దిబ్బ ఒక బౌద్ధస్థూపమని నిర్ధారణ అయింది. అనేక మంది చరిత్రకారులు, పురావస్తు శాస్త్రవేత్తలు ఇక్కడ ఎన్నో పరిశోధనలు జరిపారు. 
1870 లో ఈ దిబ్బ దగ్గర జరిపిన చిన్నపాటి తవ్వకాల్లో ఒక స్ఫటికపు భరిణె, ముత్యాలుంచిన రాతిధాతుపేటికలు, అలెగ్జాండర్ రీ 1892లో జరిపిన తవ్వకాల్లో బ్రాహ్మీలిపిలో శాసనాలున్న మూడు ధాతుపేటికలు లభించాయి. 1969-70 ల్లో ఆర్. సుబ్రహ్మణ్యం స్థూపం దగ్గర జరిపిన తవ్వకాలలో ఒక విహారపు పునాదులు, సున్నంతో చేసిన బుద్ధుని తల లభించాయి.
పురావస్తు ఆధారాల ప్రకారం భట్టిప్రోలు స్థూప నిర్మాణం క్రీ.పూ. 3వ శతాబ్దంలోనే జరిగిందని, ఆ సమయంలో స్థానిక రాజైన కుబిరకుని ఆధ్వర్యంలో స్థానికులు పెద్ద సంఖ్యలో పాల్గొని, స్థూపంలో బుద్ధుని ధాతువులుగల రాయి, స్ఫటికంతో చేసిన పేటికలను ఉంచి వాటిలోను, పక్కన, బంగారు పూసలు, ముత్యాలు, రాగి, వెండితో చేసిన ఆకులు, పేటిక అడుగు భాగాన అమర్చిన 24 నొక్కుడు గుర్తులు గల నాణేలను కూడా ఉంచారు. ధాతుపేటికలపై చెక్కిన బ్రాహ్మీలిపిని పరిశీలించిన బూలర్, ఈ శాసనాలు క్రీ.పూ. 3వ శతాబ్దానికి చెందినవని తెలియచేసి భట్టిప్రోలు స్థూపం, శాసనాలకు ప్రపంచవ్యాప్త గుర్తింపు తెచ్చిపెట్టాడు.
ఈ శాసనాలలో ఆరిటిని పూర్తి స్థాయిలో గుర్తించడం జరిగింది, కొన్ని శిథిలాలలో పాడవగా, కొన్ని చదవడానికి వీలు లేకుండా ఉన్నాయి.
ఆ ఆరు శాసనాల వివరాలు:
కొత్తపాలెం (పెదనందిపాడు)
కొత్తపాలెం (పెదనందిపాడు) గుంటూరు జిల్లా, పెదనందిపాడు మండలానికి చెందిన గ్రామం.
మండల పరిషత్తు ప్రాథమిక పాఠశాల.
రాజానగర్ (దుర్గి)
"రాజానగర్ (దుర్గి)" గుంటూరు జిల్లా దుర్గి మండలానికి చెందిన గ్రామం.
బైయప్పనహళ్లి మెట్రో స్టేషను
బైయప్పనహళ్లి మెట్రో స్టేషను భారతదేశం లోని బెంగుళూరు, నమ్మ మెట్రో నందు తూర్పుపడమరల కారిడార్ లోని తూర్పు టెర్మినల్ పాయింట్ వద్ద ఉంది..
న్యూ గవర్నమెంట్ ఎలక్ట్రికల్ ఫ్యాక్టరీ వైపు (కస్తూరి నగర్) పై బెంగుళూర్ మెట్రో రైల్ కార్పొరేషన్ లిమిటెడ్ యొక్క ట్రాఫిక్ అనుసంధానం ప్రాంతానికి బైయప్పనహళ్లి మెట్రో స్టేషను నుండి బెంగుళూర్ మెట్రో రైల్ కార్పొరేషన్ లిమిటెడ్ వారు ఒక స్కై వాక్ నిర్మిస్తారు. మెట్రో రైల్వే భద్రతా కమిషనర్ (దక్షిణ సర్కిల్) స్కై వాక్ నిర్మించేందుకు అనుమతి ఇచ్చారు.
మొదట్లో, నమ్మ మెట్రో స్టేషన్ల వద్ద మరుగుదొడ్లు, ప్రయాణికుల నుంచి డిమాండ్ ఉన్నప్పటికీ, లేవు. మెట్రో యొక్క మొదటి మరుగుదొడ్లు 2013 జూన్ 21 న బైయప్పనహళ్లి మరియు ఇందిరా నగర్ స్టేషన్లలో తెరవబడినవి.
బైయప్పనహళ్లి మెట్రో స్టేషనుకు 2600 చ.మీ. విస్తీర్ణంలో తారు (ఆస్ఫాల్ట్) వేసిన పార్కింగ్ ప్రాంతం ఉంది. ఇది ఒప్పందం కింద, 2015 వరకు సెంట్రల్ పార్కింగ్ సర్వీసులు ద్వారా నిర్వహించబడుతూ ఉంది, ఈ పార్కింగ్ 100 నాలుగు చక్రాల (కార్లు) మరియు 150 రెండు చక్రాల వాహనాలు నిలుపుదలకు సదుపాయము ఉన్నది..
బెరీలియం నైట్రైడ్
బెరీలియం నైట్రైడ్ ఒక అకర్బన రసాయన సంయోగపదార్థం.ఇది బెరీలియం మూలకం యొక్క నైట్రైడ్.అత్యధిక ఉష్ణోగ్రత (1100–1500 °C)వద్ద మూలకాలనుండి ఉత్పత్తి చెయ్యుదురు . బెరీలియం నైట్రైడ్ యొక్క రసాయన సంకేతపదం BeN. బెరీలియం అజైడ్ లేదా హెక్సానైట్రైడ్ (BeN)వలెకాకుండ,వ్యాక్యుం (పీడన రహితస్థితి)లో బెరీలియం మరియు నైట్రోజన్గా వియోగం చెందును.ఇది సులభంగా జలవిశ్లేషణ చెంది బెరీలియం హైడ్రాక్సైడ్ మరియు అమ్మోనియాలుగా ఏర్పడును. బెరీలియం నైట్రైడ్ రెండు బహురూపకతలను (polymorphic)కలిగిఉన్నది. ఒకటి α-BeN కాగామరొకటి β-BeN.బెరీలియం నైట్రైడ్ సంయోగపదార్ధం 1800–1900 °C వద్ద అమ్మోనియా ప్రవాహంలో సిలికాన్ నైట్రైడ్ (SiN )తో రసాయనచర్య వలన బెరీలియం సిలికాన్ నైట్రైడ్ (BeSiN)ను ఏర్పరచును.
ఆక్సిజన్ రహితస్థితిలో బెరీలియం లోహపొడిని/చూర్ణాన్ని పొడి నైట్రోజన్ తో700 -1400 °C ఉష్ణోగ్రత మధ్య వేడిచెయ్యడం వలన బెరీలియం నైట్రైడ్ ఉత్పత్తి అగును.
బెరీలియం నైట్రైడ్ పసుపు లేదా తెల్లని రూపంలో ఉండును.బెరీలియం నైట్రైడ్ అణుభారం 55.06గ్రాములు/మోల్.25 °C ఉష్ణోగ్రత వద్ద బెరీలియం నైట్రైడ్ సాంద్రత 2.71గ్రాములు/సెం.మీ. బెరీలియం నైట్రైడ్ సంయోగపదార్ధం ద్రవీభవన స్థానం 2,200 °C (3,990 °F;2,470K). అలాగే బెరీలియం నైట్రైడ్ సంయోగపదార్ధం బాష్పీభవన స్థానం 2,240 °C (4,060 °F; 2,510K)2,200 °C (3,990 °F;2,470K),ఈ ఉష్ణోగ్రత చేరునప్పటికి బెరీలియం నైట్రైడ్ వియోగం చెందును.
ఖనిజఆమ్లాలతో బెరీలియం నైట్రైడ్ రసాయనచర్య వలన అమ్మోనియా మరియు ఆమ్లసంబంధిత లవణాలు ఏర్పడును.
గాఢ బలమైనక్షారాలతో బెరీలియం నైట్రైడ్ రసాయనచర్య జరపడం వలన బెరిలేట్ (beryllate)ఏర్పడి,అమ్మోనియా విడుదల అగును.
ఆమ్లాలతో మరియు క్షారాలతో బెరీలియం నైట్రైడ్ జరుపు రసాయనచర్య చురుకుగా వేగవంతంగా ఉండును.అయితే నీటితో చాలా నెమ్మదిగా చర్య జరుగును.
ఆక్సీకరణ కారకాలతో బెరీలియం నైట్రైడ్ జరుపు రసాయనచర్య స్థాయి చాలా తీవ్రంగా ఉండును. బెరీలియం నైట్రైడ్ ను గాలిలో 600 °C వరకు వేడిచేసిన ఆక్సీకరణ చెందును.
బెరీలియం నైట్రైడ్‌ను రిఫ్రాక్టరి సేరామిక్స్ తయారీలోఉపయోగిస్తారు. మరియు న్యూక్లియర్ రియాక్టరు లలో అణుధార్మికతయుత కార్బన్14ను ఉత్పత్తి చెయ్యుటకు ఉపయోగిస్తారు.
చిక్‌పేట్ మెట్రో స్టేషను
చిక్‌పేట్ మెట్రో స్టేషను భారతదేశంలో బెంగుళూరు లోని గ్రీన్ లైన్ మీద ప్రస్తుతం నిర్మాణంలో ఉన్న ఒక నమ్మ మెట్రో స్టేషను. ఇది నమ్మ మెట్రో ప్రాజెక్టు ఫేజ్ 1 భాగం లోనిది. ఇది డిసెంబరు, 2015 సం.లో పూర్తిగా కార్యాచరణలో ఉంటుందని భావిస్తున్నారు.
బెరీలియం సల్ఫేట్
బెరీలియం సల్ఫేట్ ఒక అకర్బన రసాయన సంయోగపదార్ధం. ఈ సంయోగపదార్ధం సాధారణంగా నాలుగునీటిఆణువులను కలిగినఆర్ద్ర (tetra-hydrate) బెరీలియం సల్ఫేట్ (BeSO•4HO) రూపంలో అధికంగా లభిస్తుంది. బెరీలియం సల్ఫేట్ రసాయన సంకేతపదం BeSO.
బెరీలియం సల్ఫేట్‌ను జోన్స్ జాకోబ్ బెంజిలియస్ (Jons Jakob Berzelius)1815లో మొదటి సారిగా కనుగొన్నాడు.
బెరీలియం సల్ఫేట్ భౌతికంగా తెల్లని పొడిరూపంలో ఉండును. నిర్జల/అనార్ద్ర బెరీలియం సల్ఫేట్ అణుభారం 105.075 గ్రాములు/మోల్. నాలుగు జలఅణువులు కలిగిన టెట్రాహైడ్రేట్ బెరీలియం సల్ఫేట్ అణుభారం 177.136 గ్రాములు/మోల్.నిర్జల/అనార్ద్ర బెరీలియం సల్ఫేట్ సాంద్రత2.44 గ్రాములు/సెం.మీ. నాలుగు జలఅణువులుకలిగిన టెట్రాహైడ్రేట్ బెరీలియం సల్ఫేట్ సాంద్రత 1.71గ్రాములు/సెం.మీ. టెట్రాహైడ్రేట్ బెరీలియం సల్ఫేట్ బాష్పీభవన స్థానం 580 °C. నిర్జల/అనార్ద్ర బెరీలియం సల్ఫేట్ బాష్పీభవన స్థానం 2,500 °C (4,530 °F; 2,770K). టెట్రాహైడ్రేట్ బెరీలియం సల్ఫేట్ ను 110 °C ఉష్ణోగ్రత వరకు వేడిచేసిన రెండు నీటిఅణువు లను కోల్పోవును. 400 °C వద్ద మిగతా రెండు నీటి అణువులను కోల్పోవును.550–600 °Cవద్ద విఘటన చెందును.బెరీలియం సల్ఫేట్ నీటిలో కరుగుతుంది.ఆల్కహాలులో కరుగదు.టెట్రా హైడ్రేట్ బెరీలియం సల్ఫేట్ వక్రీభవన సూచిక1.4374
ఏదైనసజల బెరిలీయం లవణాన్ని సల్ఫ్యూరిక్ ఆమ్లంతో చర్యనొందించి, ఏర్పడిన ద్రవాన్ని ఇగిర్చి (evaporation, స్పటికికరించం వలన బెరీలియం సల్ఫేటును ఉత్పత్తి చెయ్యుదురు.ఈ విధంగా ఏర్పడిన ఆర్ద్ర బెరీలియం సల్ఫేట్ ను 400 °C ఉష్ణోగ్రత వరకు వేడిచెయ్యడం వలన నిర్జల/అనార్ద్ర బెరీలియం సల్ఫేట్ ఏర్పడును.
టెట్రాహైడ్రేట్ బెరీలియం సల్ఫేట్ చతుస్కోణ (tetrahedral) Be (OH) మరియు సల్ఫేట్ ఆనయాను (anions) లను కలిగి ఉండును. నిర్జల బెరీలియం సల్ఫేట్ సంయోగపదార్థ అణుసౌష్టవం బెరిలినైట్ అణునిర్మాణ పోలిక కలిగిఉండును.అణువులో బెరీలియం-ఆక్సిజన్ పరమాణు కేంద్రాల దూరం 156 pm, మరియు సల్ఫర్-ఆక్సిజన్ కేంద్రకాల దూరం 150 pm.
బెరీలియం సల్ఫేట్ మరియు రేడియం సల్ఫేట్ మిశ్రమాన్ని కేంద్రక విచ్ఛిత్తి/అణువిచ్ఛేదన (nuclear fission) ను గుర్తించుటకు న్యూట్రాన్ వనరుగా ఉపయోగిస్తారు.
బెరీలియం ఆక్సైడ్
బెరీలియం ఆక్సైడ్ లేదా బెరిల్లియ అను పిలవబడు రసాయన సమ్మేళనం ఒక అకర్బన రసాయన సంయోగపదార్థం.ఈ రసాయనపదార్థం యొక్క రసాయన సంకేతపదం BeO.బెరీలియం ఆక్సైడ్ ఒక రంగులేని రసాయన సంయోగపదార్థం. బెరీలియం ఆక్సైడ్ విద్యుద్బంధకం( insulator)గా వాసికెక్కిన రసాయన పదార్థం. అలోహాలమైన వజ్రంకన్న బెరీలియం ఆక్సైడ్ ఎక్కువ ఉష్ణవాహాకత్వం/ఉష్ణవాహకత కలిగిన సంయోగపదార్థం. చాలాలోహాల కన్న బెరీలియం ఆక్సైడ్ అధిక ఉష్ణవాహాకగుణం కల్గిఉన్నది.ఆక్సైడ్ అస్ఫాటిక(amorphous) ఘనపదార్థం.బెరీలియం ఆక్సైడ్ ఎక్కువ బాష్పీభవన స్థానం కలిగి ఉన్నందున రిఫ్రాక్టరిగా ఉపయోగించుటకు ఎంతో అనుకూలమైనది.బెరీలియం ఆక్సైడ్ ప్రకృతిలో బ్రోమేల్లిట్(bromellite)అను ఖనిజంగా లభిస్తుంది.బెరీలియం ఆక్సైడ్ మెటిరియాల్ విజ్ఞానశాస్త్రంలో, చరిత్రలో గ్లుసినా(glucina) లేదా గ్లుసినియం ఆక్సైడ్(glucinium oxide)అని పిలువబడుతున్నది.
బెరీలియం ఆక్సైడ్ వాసన మరియు రండులేని సంయోగపదార్థం. బెరీలియం ఆక్సైడ్ అణుభారం 25.01 గ్రాములు/మోల్.గది ఉష్ణోగ్రత(25 °C)వద్ద బెరీలియం ఆక్సైడ్ సమ్మేళనపదార్థం సాంద్రత 3.01గ్రాములు/సెం.మీ.బెరీలియం ఆక్సైడ్ సంయోగపదార్థం ద్రవీభవన స్థానం2,507 °C (4,545 °F; 2,780K).మరియు బాష్పీభవన స్థానం 3,900 °C (7,050 °F; 4,170K).ఈ రసాయన పదార్థం నీటిలో స్వల్ప ప్రమాణంలో, 0.00002గ్రాములు /100మి.లీ మాత్రమే కరుగును.బెరీలియం ఆక్సైడ్ యొక్క వక్రీభవన సూచిక 1.719
బెరీలియం ఆక్సైడ్ అణువు షట్భుజాకారwurtzite నిర్మాణాన్ని కలిగిఉన్నది.ఎక్కువ ఉష్ణోగ్రత వద్ద బెరీలియం ఆక్సైడ్ అణునిర్మాణం చతుర్భుజాకారం అణుసౌష్టవాన్ని పొందును.
బెరీలియం కార్బోనేట్‌ ను కాల్చడం (calcining/ roasting)వలనను,మరియు బెరీలియం హైడ్రాక్సైడ్ ను నిర్జలికరణ కావించడంవలన లేదా లోహ బెరీలియం ను గాలిలో(ఆక్సిజన్) మండించడం ద్వారా బెరిలీయంఆక్సైడ్ ను ఉత్పత్తి చేయుదురు.
బెరీలియం ను గాలిలో మండించడం వలన బెరీలియం ఆక్సైడ్ మరియు బెరీలియం నైట్రేట్ లమిశ్రమము ఏర్పడును.ఆవర్తన పట్టికలోని రెండవ సమూహం (groupII)కు చెందిన (క్షార మృత్తిక లోహాలు)మూలకాల ఆక్సైడులకన్నా భిన్నంగా, క్షారలక్షణాల కన్న ద్విస్వాభావయుత(amphoteric)గుణాన్ని కలిగిఉన్నది.
800 °C కన్నఎక్కువ అధిక ఉష్ణోగ్రతవద్ద ఏర్పడు బేరియం ఆక్సైడ్ అచేతనమైనది( తక్కువ చర్యాశీలత ఉన్నపదార్థం).కాని వేడి సజల అమ్మోనియం బైఫ్లోరైడ్(NHHF)లో త్వరగా కరుగుతుంది.అంతేకాదు వేడి గాఢసల్ఫ్యూరిక్ ఆమ్లం(HSO),మరియు అమ్మోనియం సల్ఫేట్ ((NH)SO)ద్రావణాలలో కరుగుతుంది.
ఎక్కువ ఉత్తమగుణమున్న బెరీలియం ఆక్సైడ్ స్పటికాలను హైడ్రోథెర్మికల్‌గా లేదా వేర్నియుల్(Verneuil)పధ్ధతిలో వృద్ధి చెయ్యుదురు.బెరీలియం ఆక్సైడ్ ను ఎక్కువగా స్ఫటికముగా ఏర్పడని( amorphous) పొడిగా ఉత్పత్తి చేయుదురు.బెరీలియం ఆక్సైడ్ లో ఉండు కార్బన్ వంటి మలినాల వలన సంయోగపదార్థం వివిధ రంగులలో ఏర్పడును.
కరిగేంతవరకు వేడి చేయబడిన(Sintered) బెరీలియం ఆక్సైడ్ స్థిరమైన సెరామిక్ పదార్థం. బెరీలియం ఆక్సైడ్ ను రాకెట్ ఇంజన్ నిర్మాణంలో ఉపయోగిస్తారు.
బెరీలియం ఆక్సైడ్ ఉత్తమ ఉష్ణవాహాకగుణం కలిగిఉండటం వలన రేడియో ఉపకరాణాలలోవాడు అర్దవాహాకాలలో(semiconductor )ఉపయోగిస్తారు.అంతేకాకుండా బెరీలియం ఆక్సైడ్ మంచి విద్యుతు ఇన్సులేటరు కూడా.
బెరీలియం
బెరీలియం టెల్యురైడ్
బెరీలియం టెల్యురైడ్ ఒక రసాయన సంయోగపదార్ధం.ఇది ఒక అకర్బన రసాయన సమ్మేళనపదార్ధం.ఇది బెరీలియం మరియు టెల్లురియంల సంయోగం వలన ఏర్పడిన రసాయనపదార్ధం. బెరీలియం టెల్యురైడ్ స్పటికాకార ఘనపదార్ధం.అణువు అల్లిక స్థిరాంకం (lattice constant ) 0.5615 nm. బెరీలియం టెల్యురైడ్ ఒక అర్దవాహకం (semiconductor).బెరీలియం టెల్యురైడ్ యొక్క విషకార (toxic) గుణం గురించి వివరాలు తెలియనప్పటికీ, నీటిప్రభావానికిబెరీలియం టెల్యురైడ్ గురైనపుడు విష పూరితమైన హైడ్రోజన్ టెల్యురైడ్ వాయువును విడుదల చేయును.బెరీలియం టెల్యురైడ్ రసాయన సంకేతపదం BeTe.బెరీలియం టెల్యురైడ్ అణుభారం 136.612 గ్రాములు/మోల్.25 °C ఉష్ణోగ్రత వద్ద బెరీలియం టెల్యురైడ్ సాంద్రత 5.1 గ్రాములు/సెం.మీ.
బెరీలియం టెల్యురైడ్ యొక్క విషకార (toxic) గుణం గురించి వివరాలు తెలియవు.కాని బెరీలియం మరియు టెల్యురియం రెండు మూలకాలు విషకారులు.నీటిప్రభావానికిబెరీలియం టెల్యురైడ్ గురైనపుడు విష పూరితమైన హైడ్రోజన్ టెల్యురైడ్ వాయువును విడుదల చేయును.బెరీలియం టెల్యురైడ్ క్యాన్సరు కారకంగా గుర్తించారు.